Marvel Terbitkan Komik Sulung Bagi Watak ‘Killmonger’

Lakonan hebat Michael B. Jordan sebagai Killmonger yang merupakan watak antagonis dalam filem Black Panther telah mendapat pujian daripada pelbagai pihak.
Bersempena dengan itu Marvel umumkan bakal menghasilkan komik solo untuk watak ini.

Komik ini akan dihasilkan sebanyak lima siri akan mengfokuskan kisah hidup beliau sebelum menjadi jahat, iaitu ketika beliau di MIT. Komik ini akan dihasilkan oleh Brian Edward Hill dari Detective Comics (DC) dan dilukis oleh Juan Ferreyra yang merupakan pelukis Green Arrow.

Kepada peminat Marvel anda boleh baca dan menbeli komik ini pada isu pertama mereka yang dijadualkan keluar pada awal bulan Disember ini.

My cover for Killmonger #1! this December from @Marvel !! pic.twitter.com/EK7gA8ZI3T

— Juan Ferreyra (@juaneferreyra) September 17, 2018

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group. Jumpa anda di sana!


Marvel Teruskan Perancangan Black Panther 2 Tanpa Kelibat Black Panther

Presiden Marvel Studios, Kevin Feige menjelaskan bahawa Black Panther 2 tetap akan diteruskan tanpa kelibat Black Panther, Chadwick Boseman yang meninggal dunia October tahun lalu.

Ketika ditemu bual portal Deadline, Feige berkongsi bagaimana Marvel Cinematic Universe (MCU) akan berhadapan dengan pemergian Chadwick. “Kami tidak akan menggunakan sebarang teknik CGI untuk menghidupkan kembali Chadwick serta mencari pengganti T’Challa,” kata Feige.

“Ryan Coogler (pengarah Black Panther 2) sedang bekerja keras sekarang ini untuk menghasilkan sebuah skrip yang terbaik bagi menghargai jasa serta memberi penghargaan kepada Chadwick dalam filem ini nanti,” tambah Feige.

Kevin Feige confirms that T'Challa will not appear in 'Black Panther 2,' neither recast nor CGI

The sequel will be about exploring 'characters and different subcultures' of Wakanda

(via @DEADLINE | https://t.co/m9jH36JP0E) pic.twitter.com/RKOAk30GV1

Feige tidak mengesahkan atau menolak kebarangkalian untuk adik kepada T’challa, Shuri (lakonan Letitia Wright) bakal diberi peranan yang lebih besar dalam MCU nanti. Feige berkata,

Black Panther 2 yang akan mula menjalani penggambaran pada Julai tahun ini akan lebih ‘menerokai dunia Wakanda serta watak-watak yang sedia ada dalam filem yang pertama’.

Sebelum Chadwick meninggal dunia, beliau sempat membuat rakaman audio untuk 3 episod animasi di Disney+ Marvel. Feige menambah, kemungkinan suara Chadwick dalam siri tersebut boleh digunakan dalam jalan cerita Black Panther 2.

Chadwick Boseman meninggal dunia Ogos 2020 lalu dan menurut kenyataan keluarga terdekat, beliau sebenarnya melawan kanser kolon sejak 2016 lagi. Baca lagi pada pautan di bawah.

Bintang Utama Black Panther, Chadwick Boseman Meninggal Dunia

‘Selamat Berehat King’, Para Avengers Kongsikan Ucapan Terakhir Buat Bintang Black Panther

Kurus Dan Tidak Bermaya, Peminat Risau Keadaan Terkini ‘Black Panther’


Marvel Hanya Tunggu Panggilan Fox Untuk Tambah X-Men Dalam MCU

Presiden Marvel Studios, Kevin Feige berkata beliau hanya menantikan panggilan dari pihak Fox sahaja sama ada X-Men serta Fantastic Four boleh menyertai Marvel Cinematic Universe (MCU) atau pun tidak.

Sejak tahun 2008 lagi peminat MCU mahukan Wolverine menyertai franchise Avengers dan Guardians Of The Galaxy. Disney akan menutup Phase 4 dengan filem Avengers 4 dan jika mereka dapat tahu lebih awal tentang gabungan X-Men dan Fantastic Four, lebih mudah untuk mereka merangka perancangan untuk filem-filem Marvel akan datang.

Feige on potentially getting the X-Men, "I’m just sitting, waiting for a phone call to say yay or nay, but obviously it would be nice to have access to that entire library."

— Umberto Gonzalez (@elmayimbe) June 9, 2018

Deadpool 2 dan X-Men: Dark Pheonix kemungkinan besar akan jadi filem terakhir 20th Century Fox jika gabungan Fox dan Disney berjalan lancar. Tetapi Kevin Feige turut menambah kenyataan MCU masih belum bersedia untuk memperkenalkan mutan dalam filem mereka.

Jadi tiada mutan akan muncul dalam filem mana-mana filem Marvel akan datang. Agak ralat tidak dapat melihat Hugh Jackman bersama para Avengers yang lain melawan Thanos.


7 Teknik Fotografi DIY Yang Cool. Anda Mahu Tahu Ini

COOPH sering memaparkan teknik fotografi DIY yang cool dan memberi kesan hebat.

Sebelum ini, kami ada berkongsi 7 cara baru untuk bergembira denga IPhone anda.

Kali ini kami ingin berkongsi 7 tips fotografi dengan barangan harian.


Marvel Umum Sedang Rancang Sekuel ‘Black Panther’

Selepas mendapat sambutan dan keuntungan yang amat tinggi, Marvel Studios bakal menghasilkan filem sekuel untuk Black Panther, dan CEO mereka Kevin Feige juga telah mengesahkan perkara ini.

Menurut laporan, Disney telah menjangkakan masa untuk filem Black Panther ini akan ditayangkan antara tahun 2020-2022 bersama dengan filem Indiana Jones 5 dan beberapa filem MCU yang belum mempunyai tajuk yang dijadualkan pada 30 Julai 2021 hingga 12 Febuari 2022.

Untuk mengukuhkan spekulasi ini filem keluaran MCU selalu akan tiga tahun selepas filem pertama dan strategi ini telah digunakan oleh Marvel Studios untuk membuat sekuelnya. Selain itu mereka juga telah menyusun jadual seperti filem MCU dahulu contohnya Thor Ragnarok dikeluarkan pada November dan filem Spider-Man pada bulan Julai.

Tiada kenyataan rasmi dikeluarkan tentang siapa yang akan mengarah serta pelakon-pelakon yang akan terlibat dalam sekuel Black Panther ini. Mungkin akan ada superhero Marvel lain yang muncul di Wakanda nanti?


Maryam Pagi Ke Malam: Filem Tentang ‘Andartu’ Melawan Dunia

Hujung minggu yang lalu saya ada bertandang ke Riwayat, menonton Maryam Pagi Ke Malam, filem terbaharu yang dilakonkan oleh seorang seniwati cantik yang tidak dimakan usia, Sofia Jane. Filem ini diarahkan oleh Badrul Hisham Ismail dan ditulis olehnya sendiri bersama-sama dengan Faisal Tehrani.

Ini sebenarnya pertemuan kedua saya dengan Maryam. Pertemuan pertama kami sebelum ini masih dalam bentuk skrip. Saya baca sekilas lalu sewaktu bertandang ke Banglo Selepas Ribut milik teman saya, Rabbani Sujak, yang juga salah seorang pengarah seni untuk filem ini. Malam ini adalah pertemuan kedua saya dengan Maryam, tetapi dalam bentuk filem.

Filem yang pernah ditayangkan di Festival Filem Antarabangsa 2023 Rotterdam ini mengisahkan tentang Maryam, seorang pemilik galeri berusia 50 tahun yang lahir daripada keluarga bangsawan. Dia mahu berkahwin dengan seorang lelaki muda warga asing yang berasal dari Sierra Leone. Bagaimanapun dia perlu menghadapi pelbagai cabaran daripada keluarga, sistem birokrasi syariah dan masyarakat.

Filem ini mengangkat pelbagai isu, antaranya adalah feminisme, xenofobia, orientasi seksual, perjuangan kelas, monarki dan isu-isu perkauman. Ia diadun dalam satu cerita yang memperlihatkan perjuangan Maryam untuk berdiri di atas kepercayaannya sendiri, meskipun dunia mengambil sikap menentang.

Daripada segi idea, filem ini meneroka keasingan Maryam apabila dia membuat keputusan untuk berjuang dengan apa yang beliau percaya. Pilihan Maryam untuk berkahwin dengan seorang lelaki dari Afrika Barat telah menimbulkan konflik dalaman dan luaran yang membuatkan para penonton merasa susah payahnya seorang Maryam untuk mendirikan rumah tangga. Padahal ‘Maryam hanya mahu berkahwin,’ kenapa jalannya begitu sulit?

Konflik luaran ini tumbuh dalam tiga bahagian pada pandangan saya. Pertamanya keluarga, dia ditentang habis-habisan oleh ayahnya, seorang kerabat diraja, yang enggan menjadi wali dan melihat keputusannya untuk berkahwin dengan seorang lelaki asing dari Afrika Barat itu adalah satu perang melawan daulat darah diraja. Kemudian dia pula bertembung dengan birokrasi sistem yang bersikap prejudis terhadap seorang wanita. Ia ditonjolkan dalam bentuk seorang ustaz yang mulutnya manis dengan ayat al-quran, tetapi sikap dan jiwanya tidak selari dengan apa yang diucap olehnya. Selepas itu Maryam diuji oleh masyarakat, iaitu teman-temannya yang turut mempersoalkan keputusannya yang mahu berkahwin dengan seorang lelaki asing dan dianggap tidak sekufu.

Konflik-konflik luaran ini telah membawa kepada lahirnya konflik dalaman dan perlawanan dengan diri sendiri. Maryam hanya mahu kahwin. Maryam mahu menamatkan zaman bujang. Maryam sedar dia sudah menopaus, tapi dia hanya mahu berkahwin dan hidup berdua. Dia tidak mahu mati seorang. Tetapi kenapa susah sangat? Kenapa orang-orang disekelilingnya mempersoalkan darah, negara dan nafsu teman lelakinya? Kenapa mereka tidak membantu usahanya untuk mendirikan sebuah masjid atau menghalalkan sesuatu yang haram? Orang-orang ini, bukan memudahkan, tetapi langsung tidak membantu, malah membawa beban lagi. Lalu tinggal Maryam seorang, berlawan dengan pilihannya sendiri. Raut wajah Maryam sewaktu adegan di dalam kereta seorang diri selepas menelefon kekasihnya buat penonton tahu yang Maryam rasa tertekan, dia mula mempersoalkan keputusannya, tetapi masih teguh dengan pilihannya.

Pengarah juga turut mengambarkan Maryam seperti seorang wanita lanjut usia atau anak dara tua yang sunyi dan tidak mendapat sokongan daripada sesiapa pun. Sistem sokongan yang beliau ada hanyalah daripada pekerjanya di galeri dan peguam yang diupah untuk membawa kes ayahnya yang enggan menjadi wali. Bagaimanapun, ada sedikit keraguan di atas sokongan yang diberikan oleh pekerja dan peguamnya kerana mereka berdua diupah oleh Maryam untuk bekerja bagi pihaknya dan motivasi sokongan mereka mungkin lebih tearah kepada wang atau hubungan majikan dan pekerja.

Secara teknikalnya, cerita ini dipaparkan dengan gaya yang sangat minimal. Lokasi dan reka bentuk set tidak begitu gah, tetapi masih bercerita. Manakala Maryam pula mengenakan gaun pendek warna kuning yang digambarkan oleh pengarah sebagai simbolik bahawa permasalahan ini bukan sahaja terjadi pada orang kebanyakan, tetapi ia juga dihadapi oleh mereka yang berpengaruh. Filem ini pula diambil dalam bentuk potret yang membawa maksud bahawa Maryam adalah pembawa cerita.

Bagaimanapun, satu kekurangan bagi saya untuk Maryam Pagi Ke Malam ada di bahagian dialog. Ada pengulangan idea disebalik perbincangan dalam tiga babak penting filem ini – ketika bertemu ayahnya, ustaz dan kawan-kawannya. Sebagai contoh, perbincangan di antara Maryam dan watak-watak yang terlibat kebanyakannya terarah kepada mempersoalkan nafsu dan seks teman lelakinya. Walaupun dibuat dalam bentuk kiasan, namun apabila diulang-ulang, ia menimbulkan rasa kurang selesa dan menampakkan bahawa perbualan Maryam bersama dengan watak-watak tersebut tidak berkembang kepada soal-soal lain. Bagaimanapun pengarah berkata bahawa itu adalah sebahagian daripada kritik sosial, di mana unsur-unsur perbincangan seperti itu wujud dalam masyarakat, tambah-tambah jika lelaki itu adalah warga asing.

Secara keseluruhannya, Maryam Pagi Ke Malam adalah filem yang layak ditonton dan ditelaah oleh rakyat Malaysia. Ia membuka lembaran perbincangan mengenai pelbagai topik-topik hangat yang jarang dibincangkan dikhalayak umum. Selain itu, ia juga membuka mata bahawa sesetengah birokrasi agama itu wujudnya bukan untuk memudahkan, tetapi lebih kepada mahu menekan dan bersifat menyusahkan.


MAS Halang Sebahagian Model Macbook Pro 15-Inci Untuk Bagasi Penerbangan

Bermula dengan pertikaian dengan European Union Aviation Safety (EASA) dan U.S Federal Aviation Authority (FAA), Malaysia Airlines pada hari ini telah mengeluarkan kenyataan rasmi tentang pembawaan Apple Macbook Pro 15-inci  keluaran September 2015 sehingga Februari 2017.

Berdasarkan kenyataan yang dibuat, para pengguna tidak lagi dibenarkan untuk memasukkan model ini sebagai bagasi penerbangan berikutan masalah bateri model ini yang terdedah kepada masalah cepat panas dan meletup. Berikut merupakan kenyataan rasmi daripada pihak MAS.

Sekiranya anda anda mempunyai model ini, anda masih berpeluang membawanya sebagai hand carry dan tidak memasukinya sebagai bagasi penerbangan. Pihak MAS turut menegaskan model ini tidak dibenarkan untuk digunakan dan dicas dalam penerbangan.

Penerbangan lain yang turut mengenakan undang-undang yang sama buat model ini adalah Malindo Air. Undang-undang yang dikenakan ini mengingatkan kami kepada Samsung Galaxy Note 7 beberapa tahun lalu yang turut mengalami masalah melibatkan mudah panas dan meletup.

Ketahui lebih lagi mengenai Malaysia Airlines melalui perkongsian pautan dibawah ini. Klik pautan dibawah untuk membacanya.

3 Juruterbang Wanita Mula Berkhidmat Dengan Malaysia Airlines

Baju Kebaya Malaysia Airlines Tersenarai Sebagai Seragam Paling Cantik Di Dunia

Malaysia Airlines Terbit Panduan Keselamatan Edisi Braille


Mas Kahwin RM2,703 Simbolik Tarikh Perkenalan, Janna Nick Dan Dini Schatzmann Kini Sah Suami Isteri

Pelakon dan penyanyi Janna Nick akhirnya menamatkan teka-teki netizen apabila sah bergelar isteri kepada pilihan hatinya, Dini Schatzmann dengan sekali lafaz tepat jam 8.35 pagi di Pulau Langkawi.

Pasangan tersebut dinikahkan oleh bapa Janna sendiri, Muner bin Abdullah bersaksikan Pengerusi Masjid Aisyah, Haji Othman bin Yahya serta sepupu pengantin perempuan, Amir Fikri dan Amar Fikri.

Janna menerima mas kahwin sebanyak RM2,703 dan seutas rantai emas. Jumlah mas kahwin tersebut adalah simbolik tarikh perkenalan mereka pada 27 Mac 2019.

Upacara pernikahan tersebut dijalankan secara tertutup dan hanya dihadiri keluarga terdekat serta beberapa rakan artis yang rapat dengan mereka.

Terdahulu, Janna menimbulkan spekulasi hubungan dengan Dini sudah berakhir apabila memuat naik perkongsian video memaparkan statusnya kini ‘single’ melalui hantaran di TikTok lalu ‘membawa diri’ ke Eropah.


MAS Buka Semula Penerbangan Laluan Kuala Lumpur-Brisbane

Semalam Malaysia Airlines (MAS) membuka semula penerbangan laluan Kuala Lumpur-Brisbane dengan kekerapan penerbangan 4 kali seminggu iaitu pada hari Isnin, Rabu, Khamis dan Sabtu.

We just celebrated our inaugural flight to Brisbane and surprised our guests with some goodies. Hope to see you onboard soon!#MHtoBrisbane #MalaysiaAirlines pic.twitter.com/r71zyK1I85

Pembukaan semula laluan ini dengan kerjasama industri pelancongan di Australia seperti Tourism Australia, Tourism & Events Queensland dan Brisbane Airport Corporation dalam usaha untuk mempromosikan Brisbane sebagai lokasi pelancongan dan urusan korporat.

Ketua Pegawai Komersil Malaysia Airlines, Arved von zur Muehlen berkata Australia merupakan pasaran terbesar dan MAS teruja untuk kembali ke Brisbane.

Penerbangan laluan tersebut akan menggunakan kapal terbang jenis A330-300. Penerbangan pertama MH135 semalam berlepas pada jam 10.30 pagi dan tiba di Brisbane pada pukul 8.35 malam. Kesemua penumpang pertama semalam menerima cenderamata dari pihak MAS.

Mungkin anda berkira-kira untuk beraya di Brisbane tahun ini?


Tanpa Ramai Pengikut Di Media Sosial, Buku Travelog Gadis Ini Telah Ke 6 Negara Luar

Sewaktu pertama kali melihat akaun Facebook gadis ini, saya tertarik dengan gambar profile beliau yang sedang memegang sebilah pedang dengan gaya seorang pahlawan.

Seterusnya saya telusuri satu persatu gambar dan status beliau sehingga terdetik di hati ada sesuatu yang menarik tentang gadis ini.

Akhirnya saya berpeluang menemuramah beliau dan ternyata tanggapan saya tentang gadis ini tidak silap.

Mari saya kenalkan anda dengan Doktor Mas Qistina Saharudin – seorang doktor, penulis dan penerbit buku, pengembara dan juga seorang yang telah berjaya kuasai 4 jenis seni bela diri (yang ini paling rare).

Ikuti temubual saya bersama gadis kecil molek berjiwa besar ini.

Vocket: Boleh berikan sedikit info latar belakang Qistina seperti nama penuh, umur, status perkahwinan, pendidikan dan kerjaya?

Qistina: Nama penuh: Mas Qistina Saharudin
Umur: 26 tahun
Status perkahwinan: Bujang
Pendidikan: University College Dublin, Ireland / Penang Medical College
Kerjaya: Doktor Perubatan

Vocket: Saya difahamkan Qistina merupakan penulis buku bertajuk Wachaa the Adventure (WTA) di mana buku tersebut merupakan perkongsian pengalaman Qistina sewaktu travel ke Kenya. Boleh kongsikan bagaimana tercetusnya idea untuk menulis buku ni?

Qistina: Idea ini tercetus semenjak tahun 2013 lagi selepas saya pulang dari Ireland. Sebab utama saya ingin menerbitkan buku ini adalah kerana ingin berkongsi pengalaman saya ketika berada di Kenya.

Saya yakin yang pengalaman saya di sana amat unik dan boleh dijadikan inspirasi dan juga sebagai satu eye-opener kepada masyarakat di Malaysia mengenai cara hidup puak Kamba di sana, sedikit tips melancong di Kenya dan yang paling penting adalah survival tips di tempat orang.

Namun pada tahun 2013, saya baru sahaja melangkah masuk ke tahun-tahun genting sebagai pelajar perubatan, jadi saya simpan dahulu hasrat saya untuk fokus kepada bidang saya.

A review from a faraway friend in Jakarta

#Soulsearching Day 14: Alhamdulillah at last safely arrived in Jakarta. Wachaa the Adventure was with me for my whole 2 weeks backpacking journey. So here goes the review.

Wachaa reminds me when I went to a secluded village with Christian community with no-limited electricity / water, no signal for hp / internet access, with a language I barely understand too.

Through Wachaa more or less I can feel what you wrote about. What you did is such an inspiration to me. I hope I can help those people too in the future.

Good read Qis! Thanks for the book. Indeed, humanity is oblivious to differences.

Vocket: Boleh ceritakan sedikit tentang buku WTA? Apakah kisah yang dikongsikan di dalam buku ini?

Qistina: WTA menceritakan tentang pengalaman saya ketika berada di Kenya di dalam satu misi sukarelawan di sebuah perkampungan Kristian di sana.

Highlights buku ini adalah; saya adalah sukarelawan yang pertama di hantar ke sana, satu-satunya sukarelawan di sana ketika di hantar dan juga satu-satunya Muslim di situ.

Saya tinggal bersama dengan orang tempatan di sana dan ditugaskan menjadi guru di sebuah sekolah rendah di sana.

Walaupun WTA boleh diklasifikasikan dalam genre memoir, tetapi ia juga adalah sebuah travelogue kerana saya menceritakan bagaimana saya survive seorang diri sebagai satu-satunya perempuan Muslim di sana dan saya melihat tempat-tempat menarik di Kenya bersama dengan orang-orang tempatan.

Baca: Road Trip Keliling Dunia, Gadis Malaysia Ini Berkongsi Kisah Tersekat Di Sudan

Vocket: Jika tak keberatan boleh kongsikan sedikit apakah yang mendorong Qistina untuk ke Kenya dan lakukan kerja sukarela di sana?

Qistina: Impian semasa kecil. Pada saya, saya selalu rasa terinspirasi melihat orang yang mampu dan sanggup tinggalkan comfort-zone mereka dan menolong masyarakat yang berbeza dengan mereka.

Saya rasa lebih dekat dengan masyarakat-masyarakat yang tidak mendapat liputan media.

Contohnya seperti di Kenya, walaupun negara itu digambarkan sebagai tidak stabil, tetapi pada hakikatnya kehidupan masyarakat di sana amat berbeza daripada apa yang digambarkan oleh media.

Saya ingin ke sana, melihat, merasai dan hidup dengan mereka kerana apabila kita bersama dengan masyarakat yang kurang bernasib baik, kita akan sedar dan lebih faham akan nikmat syukur.

Dan salah satu pegangan hidup saya adalah:

Kalau kita tolong orang, Tuhan akan tolong kita. Tidak perlu kecilkan skop pertolongan kita kepada orang sebangsa, seagama atau senegara.

Itu adalah antara mesej yang saya cuba sampaikan melalui buku saya, seperti tagline yang saya letak di cover buku:

Vocket: Nampaknya sehingga kini Qistina juga telah diundang ke beberapa pusat pengajian tinggi untuk berkongsi dan mempromosikan buku WTA. Apakah perasaan Qistina apabila menerima undangan sebegini?

Qistina: Alhamdulillah. Setakat ini saya telah mendapat undangan lebih daripada 10 buah universiti.

Bersyukur dan rasa bertuah apabila diberi peluang dan diundang oleh anak-anak muda untuk berkongsi pengalaman. Saya rasa gembira kerana banyak berjumpa dengan golongan muda yang mempunyai minat dan juga iltizam untuk mengembara sambil berbakti.

Saya berharap mereka lebih bersemangat dan yakin dengan impian mereka. Kalau saya boleh capai impian tersebut, mengapa tidak mereka.

Cerita semalam di UMS KK. Nah bila ditanya macam mana mau buat gaya Wachaa. Student-student kreatif ni terus buat gaya Abujin (betul ka?) terus wachaa ni dah jadi macam gaya Son Goku sudah.

Katanya Wachaa The Adventure ni sesuai untuk jiwa lasak. Untuk yang gila-gila ketegaq pun boleh jugak, hehe.

Vocket: Bagaimana pula dari segi feedback dan komen daripada para pembaca buku WTA setakat ini?

Qistina: Alhamdulillah, feedback yang saya dapat setakat ini amat positif. Para pembaca seolah-olah dapat merasa liku-liku saya di sana ketika bersama dengan puak Kamba.

Ada yang turut terkesan dengan cerita saya melihat kemiskinan dan terkejut dengan impak besar yang mampu orang biasa seperti saya berikan di sana.

Rata-rata pembaca mengatakan rasa inspirasi apabila membaca cerita tersebut dan ada juga yang sampai menangis apabila membaca cabaran yang saya hadapi sebelum saya pergi dan semasa di sana.

Vocket: Apa perasaan Qistina apabila ada yang turut terinspirasi dengan apa yang telah Qistina lakukan?

Qistina: Bersyukur. Itu perkataan yang tepat untuk saya gambarkan. Semoga selepas ini, mengembara sambil melakukan kerja sukarelawan menjadi trend dalam masyarakat kita.

Vocket: Memandangkan buku Qistina adalah dalam Bahasa Inggeris, ada terima tempahan daripada pembaca di negara luar?

Qistina: Alhamdulillah, tidak sampai 2 bulan WTA saya terbitkan, buku ini sudah sampai ke 6 buah negara (China, Ireland, Mesir, Brunei, Indonesia dan Singapura)

Vocket: Sejak menjadi penulis buku, apakah peristiwa manis yang pernah Qistina lalui?

Qistina: Pengalaman saya yang paling manis adalah dalam bentuk visual.

Saya masih terkesan sehingga kini apabila terbayangkan wajah anak-anak muda yang bersungguh sungguh mendengar saya bercerita mengenai pengalaman saya.

Saya dapat lihat pada mata mereka, postur badan mereka ketika mendengar dan bersungguh-sungguh mereka mengiayakan penceritaan saya.

Mereka seolah-olah berada di dalam cerita itu, melihat apa yang saya lihat, walau saya hanya bercerita dengan lisan, tanpa gambar.

Ada juga pelajar yang menangis ketika mendengar perkongsian saya sewaktu di Kenya, hidup di kampung yang dhaif. Saya bersyukur kerana mesej yang cuba saya sampaikan kepada mereka, menusuk hati mereka.

Yang paling terkesan di hati saya adalah wajah anak-anak muda di UIA PJ dan UMS. Memang bersungguh.

Met up with these two finest souls. Couldn’t have asked for a better gift at the end of this year. They look extremely gorgeous and happy that their good vibes have spread to me!!! Oh, and Wachaa is going to Belfast end of this week! – with Moosa Patel and Nur Diana

Vocket: Bagaimana pula dari segi kesukaran dan cabaran dalam mempromosikan buku? Apakah yang paling sukar yang pernah Qistina lalui?

Qistina: Oleh kerana WTA adalah terbitan saya sendiri tanpa menggunakan mana-mana syarikat penerbitan, memang amat sukar untuk saya mempromosikan WTA.

Tambahan pula, saya bukan seorang artis atau ramai followers kerana saya seorang yang amat introvert. Kiranya ini bidang terjun, amat jauh dan berbeza dengan bidang saya sebagai seorang doktor.

Namun saya yakin, cerita saya ini ada keistimewaan, perlu dibaca oleh orang yang berani bermimpi kerana ia adalah satu bukti bahawa impian, walau nampak mustahil, boleh jadi kenyataan. Jadi saya kuatkan semangat, kuatkan usaha untuk meletakkan WTA di atas pentas.

Yang paling sukar bagi saya adalah di awal kemunculan WTA. Masa itu, saya dan adik saya (penulis buku Dyspnea kehidupan) sewa satu booth di Ekspo Buku Islam Antarabangsa Putrajaya.

Sebab kami tidak dikenali, walaupun booth kami terletak di muka pintu, tapi tiada yang singgah. Jadi kami menebalkan muka dan ‘menjaja’ buku kami kepada sesiapa sahaja yang lalu di depan kami. Bukan perkara yang senang bagi saya.

Sedih bila teringat balik bagaimana saya terpaksa menebalkan muka dan sapa mana-mana orang yang lalu di depan saya, bercakap dan bercerita dengan bersungguh tentang WTA tapi selepas 15 minit, tak semua yang beli.

Ada yang memandang sinis dan memerli saya kerana terbitkan buku WTA dalam Bahasa Inggeris. Waktu ekspo buku itu, saya dan adik hanya makan nasi lemak untuk sarapan sebelum ke putrajaya dan santapan kami seterusnya adalah pagi yang berikutnya.

Kami terlalu penat untuk makan malam walau lapar kerana kami sampai di rumah dalam pukul 12 malam. Semasa di ekspo buku itu pula, kami agak keberatan untuk tinggalkan booth, mana tahu, ada rezeki org beli buku.

Begitulah awal-awal. Ada masa saya menangis. Tak senang jual buku sendiri. Tak senang untuk yakinkan orang dengan buku kita. Tapi, saya yakin dengan cerita WTA. Jadi mustahil untuk saya berputus asa.

Baca: Pernah Sertai Kumpulan Rock, Kini Wanita Ini Jadi Pengembara Solo Tegar

Vocket: Ada pernah lalui peristiwa lucu?

Qistina: Haha. Yang paling kelakar setakat ini adalah ada orang ingat perempuan bertudung di cover WTA adalah perempuan Kenya bersama adik-adiknya.

Rasa sedih pun ada, nak tergelak pun ada. Tidak. Perempuan bertudung itu adalah saya. Bila saya beritahu mereka, ada yang terkejut, tidak percaya. Ceit!

Vocket: Okey, berbalik kepada diri Qistina. Nampaknya Qistina juga berjaya kuasai seni mempertahankan diri. Boleh kongsikan sikit tentang ini? Apakah seni bela diri yang Qistina kuasai dan sejak bila?

Qistina: Sejak di zaman sekolah rendah lagi saya sudah berjinak dengan seni mempertahan diri. Saya mempelajari ilmu Silat Gayung dan juga Silat Cekak Hanafi sewaktu zaman persekolahan sehinggalah ke pra-universiti.

Setahun selepas saya ke Kenya, saya pergi ke China selama 2 bulan, kali ini juga seorang diri dan menuntut ilmu Kung Fu selama 2 bulan di sana di sebuah sekolah kung fu di area Shandong bersama dengan sami-sami di sana.

Pengalaman itu amat menarik kerana kami berlatih setiap hari dari pagi sampai petang selama 2 bulan. Ada rakan-rakan di sana yang sudah tinggal di sekolah itu 5 tahun demi untuk menguasai seni kung fu.

Sekarang selepas pulang ke Malaysia, saya lebih fokus kepada tai chi dan seni pedang wudang.

Shifu last words were “Spread good to others, dont let it extinct”
Its been a pleasure to sweat every saturday for the past 5 months here. Words are simply not enough to say how grateful I am to learn from him — at Taman Belia Pulau Pinang.

Throwback, 2 months of solid kungfu training in China. Again, went there alone and met a bunch of cool people from all around the world. 2 weeks into the training, I couldn’t even lift my legs to climb up the stairs to my dormitory because it just hurt to move the muscles.

And today, I couldn’t even lift myself up to train because bad habit has gotten into me. Shame on me.

Vocket: Dari segi travel pula, sejak bila mula minat travel? Adakah kerana keluarga juga suka travel atau kerana faktor lain?

Qistina: Sejak kecil, saya hidup berpindah ke sana-sini atas faktor pekerjaan ayah. Saya pernah tinggal di Australia dan juga Perancis semasa zaman remaja.

Saya rasa ini adalah faktor utama saya suka travel kerana saya ghairah dan teruja melihat tempat orang dan adat resam mereka. Banyak yang kita boleh pelajari dan ambil iktibar apabila di tempat orang.

Dan oleh kerana keluarga saya bermastautin agak lama di tempat orang, faktor ini juga mendorong trend saya ketika mengembara. Tinggal di satu tempat untuk tempoh yg agak panjang, bukan stail touch & go kerana pada saya, saya lebih suka mempelajari adat resam tempat tersebut dan saya tidaklah bercita-cita untuk tick-down sebanyak mana negara yang saya jelajahi. Ini stail saya.

Vocket: Adakah travel adalah hobi Qistina? Masih ingat lagi trip pertama ke mana dan apakah kesan positif yang dirasakan daripada trip tersebut?

Qistina: Di Perancis, selalu jadi orang tengah berurusan ketika travel bersama keluarga kerana saya boleh berbahasa Perancis.

Ini mendorong saya menjadi berani, berkeyakinan tinggi dan tidak malu untuk bertanya. Faktor-faktor penting buat solo-traveller.

Vocket: Ada perancangan untuk terbitkan buku lagi selepas ni?

Qistina: Insyaallah, pengalaman saya mengikuti konvoi Irish ke Palestin pada tahun 2013 juga adalah satu pengalaman unik yang saya ingin kongsikan. Mungkin jika ada rezeki saya ingin terbitkan buku pengenai pengalaman tersebut.

Vocket: Ada pesanan atau tips yang ingin dikongsikan kepada pembaca Vocket yang mungkin ingin tulis buku dan berkongsi kisah inspirasi mereka seperti Qistina?

Qistina: Jangan takut untuk mencuba, berani bertanya dan lakukannya. Insyaallah selitkan dengan niat yang baik, Tuhan akan tolong.

Vocket: Apakah perkara positif yang diperolehi daripada pengalaman sebagai penulis buku ini?

Qistina: Untuk tidak pernah berputus asa dan sentiasa percaya bahawa “there’s always good in people”.

Ada pengalaman-pengalaman sedih sebagai penulis buku, tetapi semua cukup mematangkan diri saya sebagai penulis dan sebagai seorang insan.

Selain dari itu, ulasan yang saya terima dari setiap talk dan juga review buku membuatkan saya rasa saya tidak boleh berhenti di sini sahaja.

Saya ingin pengalaman tersebut diketahui ramai kerana saya yakin banyak teladan dan iktibar yang boleh diambil daripada cerita saya di Kenya.

Vocket: Ada info tambahan lain yang ingin Qistina kongsikan?

Qistina: Berkenaan Wachaa The Adventure. Buku ini boleh dibeli terus dari saya, dengan harga RM28 (termasuk autograf dan dedikasi) dan juga boleh didapati di beberapa online booksellers dan kedai-kedai buku.

Vocket: Ada pesanan kepada pembaca Vocket yang mungkin Qistina ingin sampaikan?

Qistina: Pesanan untuk pembaca vocket, saya titipkan seperti ayat pertama di mukasurat pertama buku saya:

To all dreamers out there, never stop dreaming

Chapter 3, the beginning of my solo journey in the small village of Kamba. My coordinator stayed for couple of hours before I was left in the hand of a local Kamba family alone.

Did I mention I was the first volunteer in the village and the only muslim there? The journey to know this tribe was challenging but it was fascinating nonetheless. Everything was new to me and to them, who looked at me, the ‘first British’ who decided to stay live among them in the village.

Hari ni berjumpa dengan satu-satunya sahabat yang aku describe dalam buku Wachaa. Gambar si gadis ni adalah gambar orang pertama dalam buku, menemani aku berjalan kaki ke stesen bas daripada UCD. Saat-saat awal pengembaraan.

Gambar diambil membelakangi rak buku highlights. Satu hari nanti aku berharap untuk melihat Wachaa di situ, insya Allah.

Bagi pihak Vocket, saya ucapkan terima kasih di atas kesudian Qistina untuk berkongsi sebahagian daripada cabaran dan perjalanan sewaktu memperkenalkan buku beliau kepada khalayak.

Kami mendoakan agar Qistina terus berjaya mengatur langkah dalam memberi inspirasi kepada lebih ramai golongan muda di luar sana.

Bagi anda yang berminat untuk dapatkan buku Wachaa The Adventure, boleh hubungi Qistina di Facebook Page Wachaa The Adventure. Dengarnya Bahasa Inggeris yang digunakan dalam buku Qistina mudah untuk difahami.

Baca lagi: 10 Alasan Kenapa Wanita Yang Gemar Travel Memang Hebat

LIKE dan FOLLOW Vocket di Facebook serta Instagram


MAS Tawar Tambang Penerbangan Serendah Dari RM999 Sehala Ke London Pada Hari Ini Dan Esok

Bermula tengah malam tadi MAS yang merupakan syarikat penerbangan kebangsaan Malaysia telah menawarkan tambang penerbangan serendah RM999 sehala bagi kelas ekonomi untuk penerbangan ke London.

Menurut kenyataan  rasmi yang dikeluarkan oleh MAS seperti yang  telah disiarkan di The Rakyat Post, tawaran menarik ini berjalan selama 2 hari bermula pada 23 Ogos (hari ini) dan berakhir tepat jam 12 tengah malam 24 Ogos 2016 (esok).

Promosi 2 hari yang diberi nama “Here, There, Everywhere” ini turut menawarkan tambang penerbangan serendah RM99 sehala bagi kelas ekonomi ke destinasi terpilih untuk penerbangan domestik dan antarabangsa.

Menurut Ketua Pegawai Eksekutif (CEO) Peter Bellew, tahun ini merupakan tahun yang baik bagi MAS yang telah berjaya meletakkan asas untuk syarikat penerbangan ini kembali berkembang.

Kempen ini merupakan permulaan bagi MAS untuk kembali menempatkan diri di pasaran serta sebagai tanda penghargaan kepada pelanggan setia mereka.

Ujar Peter Bellew lagi; “tawaran menarik ini turut didatangkan dengan harga ‘all inclusive’ tanpa caj tersembunyi, hidangan menyelerakan sewaktu dalam penerbangan, komplimentari beg sehingga berat 30kg serta tiada caj tambahan bagi bayaran dengan kad kredit. Satu tawaran yang tidak sepatutnya dilepaskan oleh pelanggan kami.”

Baca: Kenangan Manis ‘Token Of Love’ Wanita Ini Bersama MAS Buat Kami Mahu Turut Lakukannya

Harga promosi yang berjalan selama 2 hari ini adalah untuk penerbangan bermula 2 September 2016 – 8 Mach 2017.

Selain daripada penerbangan ke London dengan harga dari RM999 sehala, destinasi lain yang turut ditawarkan harga menarik adalah ke Perth serendah dari RM379 sehala dan Hong Kong serendah RM339 sehala.

MAS turut menawarkan harga menarik bagi penerbangan dari Kota Kinabalu ke Shanghai dari RM279 sehala dan Tokyo dari RM499 sehala.

Bagi penerbangan domestik pula, harga adalah dari serendah RM99 sehala.

Bagi anda yang gemar terbang dengan syarikat penerbangan premium, ini satu tawaran yang sukar untuk dilepaskan. Ingat, offer ni berjalan 2 hari saja dan tiket penerbangan boleh ditempah di laman web rasmi MalaysiaAirlines.com.

Update: Tawaran menarik penerbangan pergi balik ke Jeddah dengan tambang serendah RM400 juga turut ditawarkan pada kali ini. Jika ada yang merancang nak buat umrah, ini peluang baik untuk anda.

Baca lagi: Cinta Jarak Jauh Ini Simbolik Yang Mencuit Hati Rakyat Malaysia Yang Mahukan MAS Tetap Terbang Tinggi


MAS Tawarkan Penerbangan Dengan Diskaun Sehingga 40%

Malaysia Airlines Bhd atau lebih dikenali dengan nama penerbangan MAS buat julung-julung kalinya bakal menawarkan diskaun sehingga 40% buat para pengguna. Diskaun yang dijalankan ini bersempena dengan Malaysia Airlines Travelicious Deals (MATD) yang berlangsung pada 14 sehingga 20 Ogos 2018.

Melalui promosi yang dijalankan ini, anda berpeluang terbang ke dalam dan luar negara dengan harga promosi serta menikmati hospitaliti terbaik melalui syarikat penerbangan ini. Selain itu, promosi melibatkan pembelian saiz bagasi tambahan antara yang turut ditawarkan.

Antara penerbangan yang ditawarkan secara promosi oleh MAS adalah ke Hong Kong pada harga RM709 manakala ke Manila pula ditawarkan pada harga RM769. Promosi penerbangan ini ditawarkan sehingga 20 Ogos ini manakala tempoh penerbangan promosi bermula pada 19 Ogos sehingga 30 Jun 2019.


MAS Umum Kerjasama Bersama Andalusia Travel Bagi Pakej Umrah

Sekiranya anda seorang yang kerap travel menggunakan pakej daripada syarikat pelancongan, Andalusia Travel sememangnya nama yang tidak asing lagi dalam membuat pilihan. Berdasarkan rekod yang baik sebelum ini, Malaysia Airlines Bhd telah menjalinkan kerjasama kontrak bersama Andalusia Travel selama tiga tahun.

Melalui perjanjian yang dibuat, kedua-dua syarikat ini bakal bergabung tenaga untuk menawarkan pakej umrah buat para jemaah bermula Ogos ini. Dalam usaha untuk memberikan keselesaan buat para penumpang, pesawat A380-800 telah dipilih untuk menampung sehingga 484 jemaah.

Menyoal dari segi keselesaan, Andalusia Travel & Tours sedia untuk menawarkan keselesaan yang terbaik buat para jemaah khususnya dari segi penginapan.

Setakat tahun ini, kedua-dua syarikat ini komited untuk menawarkan sebanyak 65 penerbangan ke Jeddah dengan penwaran sebanyak 42,000 tempat duduk manakala sebanyak 200 penerbangan bakal diterbangkan sepanjang kerjasama.

Buat anda atau ibubapa anda yang ingin menjadi sebahagian daripada jemaah dibawah kerjasama MAS dan Andalusia Travel, anda bolehlah mula membuat tempahan tidak lama lagi.


Masa Depan Yahoo, Marissa Mayer Dan Mengapa Nama ‘Altaba’ Dipilih

Yahoo bukanlah suatu nama yang asing. Hadir dengan sebuah nama yang catchy serta ejen carian yang mantap, laman web ini telah berjaya menambat hati orang ramai hampir 2 dekad yang lepas. Pada ketika itu, laman web Yahoo merupakan homepage bagi majoriti pengguna. Gen X dan Gen Y pastinya ingat saat zaman kegemilangan Yahoo ini.

Hari berganti hari, laman web Yahoo mula membuat perubahan kepada laman web mereka agar lebih ‘lengkap’ manakala pencabar mereka iaitu Google mula memfokuskan kepada laman web yang lebih minimalis memfokuskan kepada search engine yang lebih mantap. Perkara-perkara seperti ini berjaya menjadi ‘turning point‘ buat Google untuk menambat hati pengguna.

Kegagalan untuk memanfaatkan tiga pembelian laman web dengan jumlah yang besar iaitu Geocities, Tumblr dan Mark Cuban’s Broadcast.com yang menelan jumlah hampir $10 billion USD ini turut memberi impak yang besar buat Syarikat Yahoo.

Bagi mengelakkan daripada syarikat terus jatuh, Yahoo baru-baru ini terpaksa akur dengan keputusan untuk menjual syarikat mereka kepada Verizon dengan nilai $4.8 Billion USD.

Melalui pembelian ini, Verizon selaku mobile provider terbesar US, bakal bekerjasama dengan Yahoo dan AOL bagi membina sebuah bisnes digital untuk menyaingi Google dan Facebook. Servis search, news, sports,email serta Tumblr antara yang terlibat dalam menerusi pembelian ini

Jawatan Marissa Meyer selaku CEO Yahoo akhirnya terjawab apabila beliau meletak jawatan sejurus selepas pembelian selesai. Dalam pada itu, beliau bakal menerima pampasan bernilai hampir $57 juta berikutan penjualan syarikat Yahoo. Pastinya bukanlah hari yang suram buat individu yang meletak jawatan sebagai CEO.

Memandangkan Alibaba mempunyai sejumlah share di dalam syarikat Yahoo, mereka berjaya mendapat ‘naming right‘ untuk menentukan nama baru bagi Syarikat Yahoo dan nama yang dipilih adalah Altaba. Dikatakan Alibaba memilih nama ini melalui gabungan dua perkataan iaitu ‘altenative‘ dan ‘Alibaba‘.

Ikuti perjalanan Yahoo bermula sejak 1996, dan mula berkembang pada 1998 dengan value syarikat bernilai $40 billion USD dan seterusnya berakhir dengan penjualan syarikat kepada Verizon dengan nilai $4.8 billion USD.

Belajar sesuatu? Siapa sangka syarikat yang gah 2 dekad yang lalu mampu jatuh berikutan keputusan silap yang dibuat. Menggunakan nama terbaru iaitu Altaba, mampukah syarikat ini bersaing bersama syarikat-syarikat gergasi yang lain seperti Google dan Facebook? Sama-sama kita nantikan.


7 Tempat Makan Yang Mesti Anda Cuba Di Pulau Pinang

Artikel ini asalnya dipublish di SuduGarpu.com

Kalau singgah di Pulau Pinang pasti tidak lengkap kalau tidak mencuba makanan yang terdapat di sana. Sampaikan ramai yang berkata Pulau Pinang merupakan “Syurga Makanan”.

Jadi untuk membuktikan kenyataan itu, kami di SuduGarpu ingin berkongsi dengan anda 7 tempat makan menarik yang wajib disinggahi semasa berada di Pulau Pinang. Lets check it out!

Tempat ini terletak di celah-celah lorong. Kedai yang kecil sahaja, tetapi nasi kandarnya cukup ‘kaw’!.

Restoran ini merupakan antara tempat makan nasi kandar wajib singgah di Pulau Pinang.

Lauk-pauk yang panas pasti menarik minat pelanggan untuk mengunjungi tempat ini.

Jalan Masjid Kapitan Keling, George Town

Kedai makan ini betul-betul terletak di sebelah Masjid Kapitan Keling.

Kedai makan ini mula dibuka pada pukul 10 malam dan kalau anda datang tepat pada pukul 10 malam, alamat beratur panjang la sebab ramai orang datang nak menikmati nasi kandar bersama ayam ros yang enak. Memang nak suruh orang gemuk makan malam-malam huhu.

Kawasan Perindustrian IKS, Perda Tasek, Seberang Perai Selatan

Ibu-ibu mengandung yang mengidam jeruk pasti terliur apabila terlihat atau terhidu bau jeruk yang datang dari kedai Pak Ali ini. Perusahaan Jeruk Madu Pak Ali ini telah dijalankan sejak tahun 1985 lagi.

Keistimewaan Jeruk Madu Pak Ali ini ialah ianya menggunakan gula pasir dan ada tambahan madu lebah asli sebagai citarasa unik yang menjadikan ia Jeruk Madu. Ianya juga dihasilkan menggunakan cuka epal yang memang baik untuk kesihatan.

Jika makan Jeruk Madu Pak Ali ini, kita tidak akan batuk dan tidak sakit tekak ataupun tersedak seperti kebiasaan kita makan jeruk lain yang ada di pasaran.

Antara gerai yang happening di Padang Kota Lama kerana susunan makanan yang pasti menarik minat pelanggan yang datang. Dibuka dari tengah hari sehingga pukul 1-2 pagi.

Banyak pilihan seperti udang goreng, fishball, fishcake, isi ketam, sosej, sotong, tempe dan pelbagai lagi. Ditambah pula dengan kuahnya yang pedas-pedas manis dicampur dengan hirisan timun. Pergh memang menarik!

Laksa Penang memang terkenal dikalangan rakyat Malaysia. Kalau kat Pulau Pinang ni, kedai Laksa Janggus lah yang terkenal sekali.

Kalau order Laksa Special ni, anda akan dapat rasakan kuahnya yang sering menjadi bualan ramai. Selain rasanya yang pekat, kuahnya juga dicampur dengan daun janggus yang memang menjadi trademark kedai tersebut.

Berdekatan susur keluar Lebuhraya Utara Selatan Sungai Dua

Tagline kedai ini “Telur Ayam Di Basuh”, sentiasa dipenuhi pengunjung. Ianya dibuka pada pukul 5 petang hingga pukul 3 pagi.

Terdapat tiga jenis masakan disini iaitu Char Kuew Tiaw Udang (kecil, besar dan special), Nasi Goreng Udang dan juga Udang Goreng Sepinggan. Harganya memang berpatutan. Ori Penang mari!

Food Court bersebelahan Fort Cornwallis, Padang Kota Lama

Antara tempat yang menyediakan mee goreng yang menarik di Pulau Pinang. Menu special di sini ialah Mee Goreng Sotong dan portionnya boleh tahan banyak.

Mee digoreng dan digaul dengan baik dengan perencah asli Hameed Pata. Sambal sotong nya pedas-pedas manis. Kepada yang tak tahan pedas tu boleh la add-on ais kacang atau coconut shake ye.

Macam mana semua? Tengok post ini pasti rasa lapar dan terus nak pergi Pulau Pinang kan? Semoga anda suka!


Kerja Sepenuh Masa Sebagai Doktor, Lelaki Ini Pengasas Jenama Jam Tangan Eksklusif Tempatan

Lakukan sesuatu kerana minat dan bersangkut paut pula dengan impian pastinya akan membuahkan hasil yang lumayan apabila dilakukannya dengan begitu bersemangat dan bersungguh-sungguh. Ia menyeronokkan sehingga tidak rasa jemu meskipun ada cabaran menanti.

Hal ini turut dialami oleh Dr. Ahmad Syahid Mohd Fadzil, 36. Dalam kesibukan bekerja sebagai doktor perubatan, beliau turut mengasaskan jam tangan eksklusif Swiss buatan tempatan jenama MASA Horlogerie yang turut mengetengahkan senireka bercirikan Malaysia.

Saya mengikutinya di Instagram @masahorlogerie kerana terpesona dengan kecantikan dan kekemasan jam tangan mewah Horologi Warisan (nama lain bagi Masa Horlogerie).

Makin tertarik apabila menonton video Teraju (lihat di bawah) berkenaan beliau dan produknya. Maka, saya menemubual beliau agar lebih ramai orang Malaysia mendapat inspirasi daripadanya.

Saya dilahirkan pada tahun 1981 dalam keluarga yang sederhana. Kedua ibubapa saya merupakan penjawat awam dan kini telah bersara. Saya mempunyai seorang adik perempuan yang kini sedang menyambung pengajian post-doctorate. Saya adalah seorang saintis bioperubatan dan doktor perubatan.

Saya boleh dikatakan thorough-bred dari Universiti Malaya, sedari pengajian di Pusat Asasi Sains Universiti Malaya (PASUM), diikuti dengan penganugerahan kedua-dua ijazah Sarjana Muda Bioperubatan dan Sarjana Muda Perubatan dan Pembedahan (MBBS) dari Universiti Malaya.

Saya pernah ditawarkan untuk menyambung pengajian di peringkat PhD dalam bidang pharmacogenetics di US dan nanomedicine di UK, tetapi saya memilih untuk meneruskan pengajian dalam bidang perubatan dan pembedahan.

Saya kemudiannya bertugas di Pusat Perubatan Universiti Malaya di mana minat saya menjurus ke dalam bidang neurosurgery dan cardiology. Kini saya berkhidmat dengan salah sebuah universiti tersohor di Malaysia.

Jika berdasarkan minat, saya sangat cenderung dalam bidang yang memerlukan ketelitian dan perspektif serta pelaksanaan yang kompleks.

Dari sudut cita-cita, sedari kecil saya amat cenderung kepada bidang design dan architecture. Dan bidang micromechanics dalam pembuatan jam adalah salah satu daripada kegemaran saya sejak kecil lagi.

Hobi saya selain bidang horologi atau ‘kajian pengukuran masa’ adalah bidang automotif terutamanya hypercars, kesemua kereta keluaran BUFORI® Motors Malaysia, dan JDM Street Culture oleh Liberty Walk, Rocket Bunny dan Rauh-Welt Begriff.

Saya mempunyai afiniti dan minat yang tinggi terhadap benda “hidup”, sama ada semulajadi, biologik, buatan atau mekanikal.

Saya selalu melihat seutas jam tangan sebagai sejenis “living mechanism”, seperti sebuah jantung mekanikal yang sedang berdegup secara sekata dan konsisten di pergelangan tangan, atau di dalam poket.

Sejak dari usia 6-7 tahun, hobi saya adalah ‘membedah’ mainan atau instrument mekanikal. Robot, kereta, radio, jam, selalunya tidak akan kekal lama dalam rupa asal di rumah saya. Kebanyakannya akan dijadikan bahan eksperimen dan akan menjadi benda “hybrid” baharu.

Ibubapa saya menganggap ia adalah satu “fasa tumbesaran”, sehinggalah saya mula mengenali jam mekanikal pada sekitar usia 12 tahun. Jam Seiko abah merupakan “mangsa”, atau lebih tepat lagi, “pesakit” saya yang pertama, apabila ia tidak lagi menunjukkan waktu yang tepat.

Abah saya bukan seorang peminat jam, malah beliau adalah seorang yang sangat setia pada jam beliau bertahun-tahun lamanya, tetapi memahami minat saya. Ibu saya adalah individu yang “membekalkan” saya dengan “cadaveric watches” atau “jam mayat”, yang menjadi sumber untuk saya belajar. Saya selalu menganggap mereka adalah pendorong dan penyokong terbesar saya.

Sejak usia tersebut saya mula belajar secara tidak formal mengenai jam dan jenama besar dunia. Semasa saya berusia sekitar 15 tahun, tatkala rakan-rakan sebaya sibuk membeli G-Shock, saya pula mengumpul duit untuk membeli Rolex 6422 Oyster Precision terpakai.

Dan saya mula mengenali dan mendalami bidang horologi secara serius semasa letusan teknologi internet sekitar waktu tersebut, di mana saya mula membina jaringan rakan-rakan di serata dunia termasuk di Switzerland melalui chatroom dan forum.

Pada masa tersebut, dan saya percaya sehingga kini, tiada ibubapa yang tergamak untuk menyokong anak mereka untuk menjadi pembuat jam, kerana secara rasional ia bukanlah satu pilihan kerjaya yang boleh menjamin masa hadapan.

Saya bersetuju, kerana bidang ini bukan dalam budaya kerjaya rakyat Malaysia, dan jauh sekali dalam senarai “Kerja-Kerja Paling Popular” atau “Kerja-Kerja Pilihan Ibu Bapa dan Mertua” di Malaysia. “Doktor, lawyer, majistret??!” “Pembuat jam..” “Pembuat jam??? Pantang nenek moyang aku..”

Tetapi tiada siapa yang boleh menghalang jika minat itu terlalu mendalam. Dalam hidup perlu ada passion, dan perlu bijak. Pekerjaan hakiki akan memberi kelangsungan hidup, dan pekerjaan berdasarkan minat akan memberi kelangsungan mental dan kepuasan diri.

Jangan sesekali padamkan minat dan bakat, jika kita percaya ia boleh membawa kebaikan kepada diri, masyarakat, agama, bangsa dan negara.

Bagi saya MASA Horlogerie bukanlah satu entiti perniagaan, tetapi lebih kepada fardhu kifayah, satu usaha dan sumbangan saya serta rakan-rakan MASA kepada Malaysia. Sesuatu yang menjadi sejarah, dan mencipta sejarah.

Saya belajar daripada pelbagai sumber, secara rasmi dan tidak rasmi. Ilmu pembuatan jam, seperti ilmu-ilmu lain, perlu mempunyai sumber yang baik dan kita mesti belajar dari tahap paling asas. Barulah ilmu ini dapat dimanfaatkan dalam apa jua keadaan dan dapat kita menguasainya dengan baik dan betul.

Sebagai seorang “purist”, iaitu seorang yang sangat menghargai ilmu dan warisan bidang pengukuran masa atau “horologi”, sumber saya secara rasmi adalah daripada negara ibunda industri ini, Switzerland.

Saya mempunyai beberapa orang guru dan mentor di beberapa buah institusi di sana yang mendidik dan menjadi motivasi kepada saya untuk membawa bidang ini ke Malaysia.

Ilmu dan inovasi adalah perkara paling penting dalam industri ini. Bertahun-tahun lamanya, dan saya masih belajar. Horologi adalah bidang yang sangat dinamik dan progresif.

Dari sudut horologi, guru atau mentor saya yang paling rapat adalah Mr. Kari Voutilainen dari Voutilainen d’Art, Mr. Max Busser dari MB&F, adik-beradik Rexhepi dari Akrivia dan Mr Konstantin Chaykin dari Russia.

Kesemua mereka adalah Master Watchmaker dan mempunyai kepakaran masing-masing. Mereka adalah individu-individu yang banyak mengajar saya tentang bidang dan dunia horologi.

Dari sudut perniagaan berkaitan horologi, guru dan mentor terbaik saya adalah Tan Sri (Dr) Francis Yeoh Sock Ping dari YTL dan Starhill Gallery yang merupakan individu penaung industri ‘haute horlogerie’ paling berpengaruh di Malaysia dan Asia.

Bagi mendalami bidang ini, pelbagai ilmu dan kemahiran dipelajari. Dari pembuatan sekecil-kecil skru menggunakan tangan, lukisan enamel di atas paparan jam, ukiran pada kelonsong jam, penghasilan dan penataan blueprint enjin jam secara manual dan berkomputer, sehingga pemasangan ratusan komponen mikro dalam case yang berdiameter hanya 39mm.

Saya juga mempelajari proses pembuatan peralatan sendiri, untuk membuat komponen sendiri. Kami dalam proses pembangunan makmal horologi berskala penuh di galeri kami.

4.1 Apakah kerjaya sebelum jadi pencipta jam?

4.2 Apakah kerjaya sebelum ini ada kaitan dengan bidang yang diceburi ini?

Ya, dari segi kemahiran untuk ketelitian, kemahiran mengendalikan komponen bersifat mikro, dan kesabaran.

4.3 Bagaimana Dr. Syah seimbangkan masa bagi kedua-dua bidang ini?

Secara jujurnya urusan di MASA Horlogerie kini hampir bersifat autonomous dengan strategi unik kami. Kebanyakan proses penghasilan jam tangan saya lakukan di luar waktu tugasan saya di klinik dan tidak mengambil masa yang lama, mungkin kerana kemahiran yang mencukupi dan piawaian kaedah kerja yang optimum.

Kerjaya saya selama bertahun-tahun dalam bidang perubatan juga membantu saya berfungsi secara fizikal dan membuat keputusan kritikal meskipun dalam keletihan dan stress yang tinggi. Perkara yang paling penting adalah masa bersama keluarga yang amat saya jaga.

Ditubuhkan pada 31 Ogos 2015, mengambil tarikh keramat kemerdekaan negara, MASA Horlogerie bermula hanya dengan cita-cita, seawal tahun 2010.

Berkecimpung dalam bidang ini secara mendalam sekian lama, saya rasakan sudah tiba masanya untuk sesuatu dilakukan bagi industri horologi tempatan.

Saya agak bernasib baik kerana mendapat sokongan yang sangat hebat dari rakan-rakan baik saya di Switzerland, yang sedia membantu atas dasar persahabatan dan atas nama horologi.

Nama asal cadangan saya adalah ‘Malaysian Watch Company’ (MWC), tetapi saya berpendapat nama Malaysia adalah nama berdaulat dan tidak wajar saya jadikan entiti komersil.

Jadi saya namakan usaha ini sebagai “MASA Horlogerie”, gabungan perkataan dari dua bahasa, MASA dari Bahasa Malaysia, dan “Horlogerie” adalah dari Bahasa Perancis yang bermaksud “bidang kajian pengukuran masa” atau “horologi”, yang juga menjadi simbol kerjasama antara dua negara, Malaysia dan Switzerland.

Bahasa Perancis adalah bahasa pengantaraan rasmi bagi industri jam Switzerland, selain Bahasa Inggeris. Saya memilih nama ini bagi memartabatkan Bahasa Malaysia dalam arena eksklusif ini supaya rakan-rakan dari luar negara mengetahui mengenai Malaysia dan bahasanya, dan pada masa yang sama mendidik masyarakat tempatan mengenai bidang horologi dan budaya Switzerland.

Logo rasmi kami yang saya reka sendiri mempunyai unsur Songket Bunga Pecah Lapan, dan jata rasmi kami direka berdasarkan jata asal Tanah Melayu.

Kami juga amat komited dalam usaha memartabatkan seni tradisi, kebangsaan, warisan dan patriotisma Malaysia dalam usaha ini, dan dengan itu kami telah menjadikan Horologi Warisan™ atau Heritage Horology™ sebagai trademark kami.

Jujur saya katakan, untuk terlibat secara serius dan mengikut etika horologi sangat susah, dari segi ilmu pengetahuan, kemahiran dan kewangan.

Saya berdikit dan merangkak, perlahan-lahan membawa idea ini kepada beberapa orang yang saya kenali, dan kesemuanya tidak percaya ia mampu dilakukan oleh seorang rakyat Malaysia.

Malah ramai yang mencadangkan agar jam-jam ini dibuat secara pukal di sebuah negara yang terkenal di Asia dan dipasarkan dengan harga berlipat kali ganda.

Malangnya saya mempunyai prinsip yang sangat bertentangan dan pemikiran seperti ini hanya akan mencemarkan usaha saya.

Pada akhir tahun 2014 saya mendapat peluang untuk mengikuti program Skim Usahawan Permulaan Bumiputera (SUPERB) di bawah kelolaan Agensi Peneraju Agenda Bumiputera (TERAJU).

Secara jujurnya saya menyertai program ini secara tidak sengaja, kerana pada masa itu saya sedang mencari kursus keusahawanan yang boleh saya ikuti yang berdekatan dengan tempat kerja saya, agar saya boleh ikuti sambil bertugas.

Daripada ribuan peserta yang bertanding, hanya beberapa orang sahaja terpilih untuk menyertai bootcamp selama seminggu. Bootcamp mereka adalah yang terbaik di negara ini setakat ini, dan segala kos ditanggung sepenuhnya oleh pihak TERAJU.

Tetapi perkara yang paling berharga adalah melalui program ini, kita akan mengetahui kelemahan dan kelebihan kita secara spesifik, dan persahabatan yang terjalin di antara peserta-peserta yang bertanding. Malah, rakan sebilik saya semasa program ini, kini merupakan CFO MASA Horlogerie, dan alumni SUPERB adalah sangat rapat.

Alhamdulillah, saya telah diberi amanah dan kepercayaan sebagai salah seorang pemenang pada tahun 2015, dan memandangkan kesemuanya perancangan telah diatur rapi, kami merupakan antara syarikat pemenang yang terawal mencapai ‘Key Performance Index’ (KPI) yang ditetapkan dan antara terawal memasuki fasa komersil.

Kemenangan ini merupakan suntikan signifikan bagi MASA Horlogerie. Pihak TERAJU akan memastikan para pemenang dapat menjalankan operasi perniagaan secara optimum dengan bantuan agensi-agensi “mentor” yang dipilih khas berdasarkan segmen perniagaan.

MASA Horlogerie amat bertuah kerana mendapat agensi kreatif terbaik di Malaysia dari pandangan saya, MyCreative Ventures, di bawah seliaan Encik Johak Ishak, CEO industri kreatif tempatan yang sangat aktif memperjuangkan industri kreatif Malaysia.

MASA Horlogerie ditubuhkan atas beberapa tunggak dan nilai utama. Antaranya adalah:

Kami hanyalah sebuah syarikat kecil dengan impian yang besar, dan keuntungan bukanlah keutamaan. Bagi kami asalkan kami dapat membanggakan dan menyumbang kepada masyarakat, agama, bangsa dan negara, tidak mempunyai hutang dan mampu untuk kami beroperasi, itu sudah mencukupi.

Risiko perniagaan dalam bidang ini adalah tinggi kerana jenama adalah perkara yang paling penting proses pembelian jam, dan di Malaysia, pasaran jam tangan dikuasai oleh jenama-jenama besar dan popular, dan hampir 70-85% pasaran adalah dari kategori fashion watches.

Begitu juga dengan kehadiran ratusan jenama-jenama start-up baharu di pasaran, yang sebilangan besarnya diwujudkan oleh mereka yang bukan dari bidang horologi dan bersifat one-off.

Pasaran jam tangan tiruan pula adalah antara yang terbesar di Asia Tenggara, menjadikan penetapan segmen adalah sukar dan risiko peniruan agak tinggi.

Dan antara faktor paling signifikan saya menubuhkan MASA Horlogerie adalah sebagai fardhu kifayah, apabila saya mendapat tahu terdapat tali jam berjenama popular diperbuat daripada unsur yang tidak mematuhi syariah, hanya kerana kos penghasilannya lebih murah.

Kita sering mendengar mengenai kasut dengan isu seperti ini tetapi dalam industri jam tangan ia bukan sesuatu yang dititik-beratkan, terutamanya apabila pembelian dilakukan melalui penjual rasmi atau tidak rasmi yang tidak tahu mengenainya atau tidak melalui prosedur yang betul.

Satu lagi sebab utama saya menubuhkan MASA Horlogerie adalah untuk memberi jaminan mengenai asal-usul jam tersebut.

Saya adalah seorang “purist” dan bagi saya nilai dan asal-usul jam tangan yang dibeli adalah sangat penting, kerana ia menggunakan wang hasil titik peluh saya bekerja dan menyimpan. Saya tidak akan membeli jam yang berharga RM500 apabila saya tahu kos pengeluarannya hanya sekitar RM50.

Dan saya selalunya akan berhati-hati dengan jenama yang menggunakan tatanama “SWISS MADE”, kerana hanya ada sebilangan sahaja jenama yang benar-benar 100% dibuat di Switzerland, menggunakan material yang dibuat di Switzerland, dan menghormati etika horologi sebenar.

Dalam perniagaan bukan semua orang bersifat jujur, dan ada yang mengambil kesempatan terhadap pembeli apabila pembeli tidak mempunyai ilmu yang cukup, atau membuat ‘overclaim’ yang kadang-kala tidak munasabah.

Seringkali saya terpaksa berterus-terang dengan rakan-rakan yang bertanya mengenai jam mereka yang dibeli dengan harga ribuan, malah belasan ribu ringgit, bahawa jam mereka bukanlah seperti yang mereka harapkan.

Sehinggakan ada di antara mereka yang marah dan mencabar saya membuktikannya, tetapi enggan menurut apabila saya menawarkan untuk membawa mereka ke pengedar sah jenama tersebut. Melalui MASA Horlogerie, masalah dan keraguan ini dapat diatasi.

Seperti bidang perubatan, bidang horologi sebenarnya mempunyai etika yang sangat tinggi, dan ia adalah di antara aspek terpenting yang perlu dipatuhi dalam industri ini.

Modal yang paling bernilai dalam industri ini adalah ilmu horologi, kemahiran teknikal dan kekuatan jaringan individu pengasas itu sendiri.

Kredibiliti individu yang mengasaskan jenama jam Swiss adalah sangat bernilai dan menentukan keteguhan profil jenama tersebut. Saya bernasib baik kerana merupakan antara rakyat Malaysia yang boleh dikatakan dikenali dalam industri ini di Switzerland, kerana tidak ramai doktor perubatan yang terlibat secara langsung dalam bidang ini.

Secara umumnya modal dari segi kewangan untuk industri horologi Swiss yang sebenar melibatkan nilai jutaan Swiss Franc, dan lebih banyak lagi jika dalam nilai ringgit di atas faktor nilai matawang, dan ia merupakan antara industri paling mahal, paling bernilai dan paling kompetitif di dunia.

MASA Horlogerie digerakkan hanya selepas segala persediaan disempurnakan bermula dari tahun 2012. Modal kami adalah secara kolektif dan persendirian.

Kemudiannya dibantu dengan kemenangan saya dalam cabaran keusahawanan kebangsaan anjuran Unit Peneraju Agenda Bumiputera (TERAJU) di bawah program Skim Usahawan Permulaan Bumiputera (SUPERB), yang secara peribadi bagi saya merupakan program berteraskan ekonomi dan keusahawanan Bumiputera yang terbaik dari sudut kewangan dan jaringan domestik.

Secara jujurnya MASA Horlogerie ditubuhkan dengan objektif untuk memartabatkan seni budaya dan warisan Malaysia melalui pembuatan jam bernilai tinggi, dengan mematuhi piawaian tertinggi di peringkat antarabangsa.

Sedari awal saya telah menetapkan keunikan MASA Horlogerie adalah berdasarkan trademark kami, Horologi Warisan™ atau Heritage Horology™, di mana setiap jam kami bukan sahaja mempunyai kualiti mengikut piawaian industri horologi Switzerland, tetapi lebih menumpukan kepada elemen dan seni warisan Malaysia, menjadikan kami syarikat jam Malaysia-Swiss pertama yang diiktiraf dengan keunikan ini dalam industri.

Setiap jam tangan MASA Horlogerie mempunyai elemen warisan Malaysia, sama ada dari sudut elemen atau pembuatan, dan dikeluarkan dalam kuantiti terhad.

Teknologi yang digunapakai adalah pelbagai dan setiap komponen adalah mengikut piawaian serta akreditasi industri Switzerland, dan meskipun teknologi menjadi aspek penting dalam industri ini, proses tradisional seperti ukiran tangan dan lukisan enamel masih diutamakan.

Dan kebanyakannya dibuat oleh saya sendiri memandangkan seni warisan Malaysia masih asing bagi industri jam Switzerland, tetapi selepas MASA Horlogerie diperkenalkan ia telah menarik banyak perhatian.

Antara cabaran paling sukar adalah mendapatkan kelulusan dan paten bagi rekabentuk jam dan enjin, dan juga menerangkan tentang seni warisan Malaysia kepada rakan-rakan di Switzerland.

Hinggakan saya dan rakan MASA akan ke mesyuarat di sana dengan berbaju Melayu lengkap bersampin songket bagi membolehkan mereka memahami budaya dan tradisi kita.

Tetapi bagi kami, ini adalah perkara yang menjadikan perjalanan MASA Horlogerie ini unik dan menjadi identiti kami dalam industri.

Pasaran sasaran merupakan antara perkara paling sukar untuk industri ini, kerana walaupun ia bersifat eksklusif, tetapi peminatnya tidak dapat ditentukan secara spesifik kerana sesiapa sahaja yang meminati dunia horologi yang sebenarnya, akan dapat memahami usaha kami.

Jujur saya katakan, kami adalah lebih daripada sekadar sebuah syarikat jam tangan. Di MASA Horlogerie, kami meraikan ilmu horologi, etikanya, nilainya, warisannya, serta intipati horologi yang berabad usianya.

Kami bukan sebuah entiti perniagaan tipikal, dan saya membangunkan MASA Horlogerie dengan tidak mengikuti teori pembangunan perniagaan yang biasa kerana bagi saya, setiap usaha mempunyai keunikan dan matlamatnya yang tersendiri.

Saya secara peribadi tidak akan mempengaruhi sesiapa untuk membeli, sebaliknya saya akan memberikan sebaik-baik penerangan pengenai MASA Horlogerie dan jam keluaran kami.

Saya selalunya tidak membenarkan klien membayar sehingga benar-benar puas hati, dan tiada booking fees perlu dibayar untuk apa-apa transaksi. Meskipun kualiti jam kami adalah antara yang tertinggi dalam kelasnya, tetapi harga jam tangan MASA Horlogerie juga adalah antara terbaik dalam kelasnya.

Pemasaran kami adalah sangat unik bagi MASA Horlogerie, di mana strategi kami adalah bersifat adaptif dan interaktif, terutamanya melalui media sosial Instagram.

Bagi saya pemahaman klien mengenai MASA Horlogerie dan usaha kami adalah sangat penting. Sebelum ini media sosial adalah perkara yang ‘taboo’ atau terlarang dalam industri barangan mewah, tetapi kami membuktikan ia adalah salah satu strategi terbaik jika dilakukan dengan betul.

Ia juga fleksibel, bersifat real-time dan bagi saya ia adalah satu cara kami menghormati rakan-rakan yang berminat dengan MASA Horlogerie.

Saya sentiasa melihat pemasaran sebagai satu entiti kreatif dan dinamik. Tetapi apabila para pelanggan datang ke galeri kami, ia akan menjadi satu pengalaman yang unik dan berbeza, kerana setiap perjumpaan bukan bersifat perniagaan, tetapi lebih bersifat perkongsian ilmu dan minat peribadi.

Dalam tempoh 5 tahun, saya merancang untuk MASA Horlogerie sebagai sebuah manufacture dengan fasiliti dan infrastruktur setaraf piawaian antarabangsa, dengan kemudahan pembelajaran, latihan dan pembuatan.

Sasaran pameran Basel World pada tahun 2018, dan SIHH dan SalonQP pada 2019 serta A Journey Through Time oleh Starhill Gallery yang diadakan setiap tahun akan sentiasa diberi keutamaan.

Kami adalah usaha yang kecil, dan kami tidak merancang untuk menjadi sebuah syarikat yang besar dengan keuntungan yang banyak, tetapi lebih kepada sebuah usaha yang signifikan, dan boleh dibanggakan oleh Malaysia dan rakyatnya.

Dalam apa jua usaha yang hendak diceburi, sentiasa fikir tentang apa sumbangannya pada masyarakat, agama, bangsa dan negara, dan apa yang kita boleh beri kembali.

Ceburi bidang yang belum lagi diceburi oleh rakan-rakan yang lain supaya bidang itu menjadi fardhu kifayah dan mengelakkan market saturation, sekaligus mengelakkan market assasination yang kini sudah banyak terjadi.

Jangan menghina atau merendah-rendahkan persaingan, dan anggap sesuatu bidang itu sebagai satu ‘keluarga’.

Perkara paling penting adalah ilmu pengetahuan, niat dan pelaksanaan. Berikan nilai terbaik setara dengan kualiti. Letakkan yang sepatutnya pada tempatnya, dan jangan biarkan niat menghalalkan cara.

Sentiasa percaya rezeki adalah hak Allah SWT, walaupun sikit yang penting adalah keberkatannya.


‘Masa Sedap Tak Ingat Allah’ – Zarina Anjoulie Dakwa Bekas Tunang Munafik

Kontroversi yang melibatkan Zarina Anjoulie atau mesra disapa Anju dan bekas tunangnya iaitu Datuk Seri Khazrul Elzey masih menjadi bualan ramai apabila permasalahan mereka seperti tiada titik noktah.

Sebelum ini, Khazrul dilihat mengungkit perihal pagar rumah selepas hubungan mereka putus di tengah jalan dan Anju menegaskan bahawa tidak pernah memaksa Khazrul untuk hadiahkan pagar rumah serta akhirnya Anju perlu menanggung hutang.

Kesal dan berang dengan Khazrul yang asyik mengungkit, Anju meluahkan perasaannya di Instastory miliknya. Tambahnya, Anju turut merasakan dirinya seperti dijadikan sebagai bahan konten buat Khazrul.

Tidak hanya itu, Anju turut membuat kenyataan seolah-olah memerli Khazrul dan mendakwa bahawa bekas tunangnya itu gila glamor serta penunggang agama.


‘Masa Tanya Semua Boleh’- Gadis Kecewa Kek Diterima Tidak Sama Seperti Yang Dipesan

Memberikan reviu atau ulasan selepas membeli sesuatu barangan bukanlah perkara asing dalam kehidupan kita terutamanya dengan adanya pelbagai platform media sosial dan juga laman-laman e-dagang yang membuatkannya lebih mudah.

Bukan sahaja dapat menilai barangan atau perkhidmatan yang diberikan tetapi ia juga boleh menjadi panduan kepada mereka yang bakal membeli atau mendapatkan barang atau perkhidmatan yang sama.

Antara yang sering diluahkan netizen ini adalah kekecewaan yang sentiasa diungkapkan melalui terma expectation dan juga reality selepas mendapatkan barang atau perkhidmatan yand dipesan mereka seperti yang dilakukan gadis ini yang berkongsikan kisahnya membeli kek baru-baru ini di Twitter.

Menurut perkongsian berkenaan, gadis tersebut @ainaaLilyana berkongsikan pengalamannya membeli sebiji kek untuk hari bermakna dalam hidupnya. Namun apa yang mengecewakan adalah kek berkenaan sedikit (atau banyak) berbeza daripada apa yang dipesannya dengan penjual berkenaan.

Apa yang mengecewakannya adalah penjual berkenaan pada awalnya memberitahu mampu untuk memberikan beliau kek seperti yang diminta.

Tetapi apabila kek berkenaan sampai kepadanya ianya mempunyai banyak kesilapan dan hampir tidak sama dengan apa yang dipesannya, kecuali kalendar yang mungkin kelihatan sedikit sama.

“Pertama kali pesan kek Korea dapat buruk macam ni.

“Biasa pesan dengan penjual lain, dapat sebiji macam dalam gambar. Saiz pun sama macam kita minta,” kongsinya.

Buat anda yang tertanya dimanakah kesilapan kek berkenaan, ianya bukan sahaja tidak sebaik yang dipesan tetapi saiz kek berkenaan menurutnya sudah tidak sama sama dengan apa yang diminta.

Beliau difahamkan memesan kek bersaiz 7 inci atau 9 inci. Namun apa yang diterimanya adalah kek bersaiz 5 inci.

Sebab yang diberikan penjual? Ianya difahamkan diukur mengikut berat kek berkenaan.

Bukan sahaja saiz dan rupa yang tidak sama, tetapi beliau juga menjelaskan menerima kek span berwarna warni berbanding kek coklat yang telah dimintanya sebelum ini dan tambah mengecewakan warnanya juga tidak sama seperti yang diminta.

“Order warna ungu macam ni. Sampai sampai warna putih.

“Bila tanya dia cakap dah buat ungu lembut. Ungu lembut dia macam putih nila agaknya. Cannot brain ya,” luah beliau dengan kecewa di Twitter.

Selain daripada saiz dan warna yang tidak sama, beliau juga memberitahu penjual berkenaan tidak meletakkan sprinkle seperti yang dimintanya ketika membuat pesanan.

“Sepatutnya kalau tak boleh buat, cakap je tak boleh. Jika nak caj lebih, pelanggan ni sanggup saja bayar kalau betul-betul nak.

“Paling kecewa bila penjual tak nak mengaku salah. Siap salahkan kita balik,” luahnya.

Selepas pelbagai kekurangan yang terdapat kepada kek berkenaan, beliau akhirnya membawa aduan berkenaan ke sosial media dan ianya telah tular sehingga mendapat lebih daripada 8,000 perkongsian.

Seperti dijangka, masalahnya dengan penjual berkenaan kemudiannya dianggap selesai selepas beberapa ribu perkongsian dan pandangan oleh netizen.

Penjual kek tersebut menurut perkongsian terbaru dibuat beliau beberapa jam lalu telah pun mengakui kesilapan mereka dan meminta maaf di atas kekurangan yang berlaku kepada kek berkenaan.

Baca juga perkongsian semasa di media sosial yang pernah kami kongsikan sebelum ini melalui pautan di bawah.

Gaji Pokok Hanya RM550, ‘Pay Slip’ Pengawal Keselamatan Ini Cetus Perdebatan Netizen

Selamba Buang Sampah Dalam Sungai, Tindakan ‘Tiada Sivik’ Wanita Ini Buat Netizen Berang

Mahu Jual Semula PS5 Dengan Harga Sehingga RM6,000, Tindakan Pemuda Ini Diperli Netizen


Masa Tayangan Mechamato Movie Ditambah, Netizen Puji Tindakan Pantas Menteri Komunikasi

Pada hari semalam ramai netizen meluahkan rasa kekecewaan apabila pawagam tempatan memotong masa tayangan filem animasi tempatan Mechamato Movie untuk memberikan laluan kepada filem dari luar negara Avatar: The Way of Water.

Terbaharu, Menteri Komunikasi dan Digital, YB Fahmi Fadzil berkongsi satu berita baik buat semua peminat animasi tempatan tersebut apabila Ketua Pegawai Eksekutif FINAS mengesahkan kepada beliau bahawa pihak pawagam bersetuju untuk menambah masa tayangan Mechamato Movie.

Saya baru terima pengesahan dari CEO FINAS – @GSCinemas telah tambah masa tayangan Mechamoto movie

Terima kasih KPP Wajib Tayang atas tindakan segera https://t.co/HkAYOZNr4m

— Fahmi Fadzil 🇲🇾🏴 (@fahmi_fadzil) December 17, 2022

Khabar baik itu telah mendapat pujian daripada netizen, mereka sangat kagum apabila melihat isu terbabit dapat diselesaikan dalam tempoh kurang 24 jam sahaja.

Sekaligus ini memberikan peluang kepada orang ramai memanfaatkan masa cuti sekolah untuk membawa anak-anak mereka menonton filem animasi yang berjaya menembusi pasaran global di samping turut tersenarai di dalam kalangan 100 Karya Anime Terbaik menerusi Festival Anugerah Anime Tokyo 2023.

MEMANG TERBAIK LAH WEH !! https://t.co/mlZQk1KMGR

— jack (@Shahhrulazri) December 17, 2022

Thank you YB atas tindakan segera ini. https://t.co/L5UlEelCs2

— 𝒁𝒖𝒍𝒇𝒊𝒒𝒓𝒊😎♥🇲🇾 (@zulfiqri1607) December 17, 2022

— Chisato 🌙 (@aimannndx) December 17, 2022

thats our good looking minister job tetap jalan strict tetap ada @fahmi_fadzil 👍🏻 https://t.co/2VF9MU0Wgg

— Secret Service MY (@secretservicemy) December 17, 2022

Lain mcm lak tengok Menteri buat kerja laju mcm ni https://t.co/QYyiOkdrhZ

BAPAK LAJU DIA BUAT KERJA HAHAHHAHA MANTHOPPPPP https://t.co/oMFPCQ0oGy

— Pelempang🔺Digital (@MekarProjek) December 17, 2022

Terdahulu pengarah filem animasi Mechamato Movie, Nizam Razak mendapati tiada tayangan filem tersebut pada waktu malam bagi memberikan ruang kepada filem Avatar 2 yang baru sahaja memasuki pawagam-pawagam di Malaysia pada minggu ini.

Untuk rekod, Mechamato Movie berjaya mencatatkan kutipan sebanyak RM10 juta hanya dalam masa enam hari tayangan di pawagam.

Tayangan #MechamatoMovie di GSC telah ditambah! Harap semua berjaya untuk dapatkan tiket harini! 😁

Terima kasih @GSCinemas !#MechamatoMovie #SapotLokal pic.twitter.com/cyqhkCMe5J

— Mechamato Movie | 8 DEC 22 (@mechamato) December 17, 2022

Sebelum ini The Vocket ada berkongsi sebab-sebab mengapa filem Mechamato Movie ini mempunyai sambutan hangat sehingga berjaya mendapatkan kutipan jutaan ringgit dalam masa singkat.

Selepas ini bagi yang masih belum menonton filem ini, bolehlah curi-curi masa untuk pergi ke pawagam dan menontonnya sendiri. Bersama-samalah kita menyokong industri animasi tanah air.


Masa Untuk Berlari Dengan Adidas PureBOOST ZG

Teknologi BOOST yang diperkenalkan adidas memang mendapat sambutan ramai terutamanya peminat jenama dari Jerman ini. Baru-baru ini, Adidas memperkenalkan model baru bagi siri BOOST iaitu PureBOOST ZG, kasut sukan yang menggunakan teknologi Primeknit untuk fit yang lebih natural dan mengikut pergerakan kaki pemakai.

Tapak BOOST pada kasut ini akan memberi respon terbaik untuk setiap hentakan ketika anda berlari dan memberi level keselesaan yang tinggi kepada pemakai. Kaki anda juga tidak akan ‘lari’ dengan adanya bantuan band getah di bahagian tengah kasut dan heel counter. Barulah tak melecet kaki anda.

Kasut ini sudah boleh didapati di butik Adidas di Malaysia atau anda boleh terus beli di website Adidas Malaysia di sini. Harga untuk kasut ini adalah RM439. Saya belum sempat cuba lagi model ini tetapi saya ada model kasut dengan teknologi BOOST ini. Memang comfy dan sangat best. Jangan lupa untuk join adidas Energy movement di @adidasrunnning (Twitter) dan #PureBOOSTZG #adidasMY (Instagram).


‘Masa X-Ray Nampak, Tapi Waktu Bedah Hilang’ – Viral Gambar X-Ray Wanita Pakai Ribuan Susuk

Berita mengenai seorang wanita yang mempunyai ratusan susuk baru-baru ini menjadi viral di internet. Ini dapat dilihat dari gambar X-ray yang dikongsi oleh pengguna Instagram, Tasqia Syabira yang berasal dari Indonesia.

Dalam gambar X-ray, jelas bahawa wanita yang dilaporkan berusia 55 tahun itu mempunyai ratusan susuk di tubuhnya. Implan itu kelihatan seperti banyak garis putih kecil yang tersebar di seluruh tubuhnya.

“Seorang pesakit wanita berusia 55 tahun diarahkan melakukan X-ray. Jadi berapa banyak susuk yang ada?” tulis Tasqia dalam muat naiknya.

Tasqia juga memberikan beberapa penjelasan mengenai susuk. Menurutnya, susuk dalam dunia perubatan disebut sebagai Charm Needles. Secara amnya, susuk boleh dilihat dengan jelas semasa seseorang melakukan X-ray. Ini kerana susuk diperbuat daripada emas dan tembaga.

Namun, apabila pesakit perlu menjalani pembedahan, susuk yang dipakainya tidak akan kelihatan ketika dibedah. Jadi, susuk hanya boleh dilihat dengan menggunakan sinar X-ray.

“Susuk ini jarang menyebabkan komplikasi, jadi biasanya apabila melakukan X-ray, ‘secara tidak sengaja’ saya menjumpainya. Jika di X-ray ada, tetapi jika dibedah tidak kelihatan,” tambahnya.

Tasqia juga mengatakan bahawa susuk boleh jadi merbahaya jika ia menyebabkan jangkitan. Namun, hingga kini, dia masih rasa misteri dan bingung mengapa susuk tidak dapat dilihat semasa pesakit melakukan pembedahan.

“Mengapa ia dapat dilihat semasa melakukan X-ray? Kerana ia dibuat dari emas dan tembaga, jadi ia mampu dilihat semasa X-ray. Kenapa semasa di bedah hilang? Wah, saya pun tidak tahu. Di dalam jurnal, perkara ini masih menjadi misteri dan apakah susuk ini ada jangkitan, juga sukar dicari,” jelas Tasqia.

Gambar X-ray tubuh wanita yang dipenuhi dengan susuk ini kemudian menjadi viral dan netizen datang berbondong memberi komen. Kebanyakan daripada mereka merasa seram apabila membaca kisah yang ditulis oleh Tasqia.

Untuk bacaan lanjut, klik pautan di bawah.

Rambut Panjang Dan Mata Merah, Pengalaman Seram Lelaki Ini Di Salah Sebuah Hotel Di Ipoh

5 Pengalaman Paling ‘Seram’ Hasil Perkongsian Pembaca Vocket

Seram Dan Didakwa Berunsur Syirik, Penceramah Minta Hentikan ‘Lathi Challenge’


Masak Dua Menu Secara Serentak, Periuk Nasi Berharga RM800 Menjadi Idaman Para Isteri

Buat para ibu yang bekerjaya, pastinya ingin peralatan dapur yang dapat menjimatkan masa dan memudahkan untuk menyediakan makanan. Pastinya jika para ibu tahu akan periuk nasi serbaguna dari Jepun ini, mereka akan tersenyum gembira dan ingin mendapatkannya.

Bukan sekadar periuk nasi, Twin Chef hadir dengan tetapan yang berbeza membolehkan anda mengoptimumkan suhu dan masa memasak periuk untuk membuat makanan yang berbeza.

Anda bukan sahaja boleh masak nasi tetapi anda juga boleh tampil dengan menu seperti okayu (bubur nasi Jepun), nimono (daging dan sayur-sayuran rebus ala Jepun), sup dan kek.

Lebih menarik, anda boleh masak 2 menu berbeza dalam satu masa yang berbeza dan juga dua dulang steamer turut diberikan untuk membuat lauk tambahan. Difahamkan harga untuk Twin Chef ini adalah 19,800 yen (~RM803) sahaja dan jika berminat boleh dapatkan di laman sesawang Shop Japan.

Sementara itu, mesin Thermomix menjadi buah mulut netizen di Malaysia. Klik pautan di bawah untuk ketahui lebih lanjut.

Thermomix, Mesin Bernilai RM7,188 Yang Jadi ‘Mimpi Ngeri’ Buat Para Suami

Kejadian Thermomix Meletup Tahun 2016 Kembali Jadi Bualan Hangat Netizen

5 ‘YouTube Channels’ Pilihan Untuk Anda Tingkatkan Skil Memasak Bagaikan Chef Di Rumah


Masak Lemak Cili Api Ini Adalah Specialty Di D’Laila Suppower, Nilai, Negeri Sembilan

Nota Editor: Artikel ini asalnya diterbitkan di blog Hazman Fadzil, di antara salah seorang blogger reviu makanan terbaik di Malaysia. Entri ini telah diterbitkan semula di The Vocket dengan kebenaran beliau. Pastikan air liur anda tidak meleleh membaca entri ini ;)

Kalau anda biasa mengikuti Instagram saya (sila follow @hazmanfadzildotcom) pastinya anda pernah nampak gambar saya mencuba menu yang jarang ada di mana-mana kedai makan iaitu kari telur ikan mayong.

Ia telah membuatkan sentiasa saya suka nak datang makan di Gerai D’Laila Suppower, MMA Santai Corner Nilai.

Hidangan Menu Makan Malam Unik Dan Sedap

Oleh kerana Kak Laila (pemilik gerai) ni pun suka masak makanan best-best, sudah pasti ada sahaja menu makanan yang menarik diperkenalkan kepada pelanggan yang datang. Kali ini, untuk masa yang terhad – anda boleh cuba menu ”masak lemak cili api kulit lembu bersama keladi lambuk“. Ianya dikatakan antara menu tradisional yang popular di Negeri Sembilan.

Inilah rupanya menu “masak lemak cili api kulit lembu keladi lambuk” yang sedia untuk dimakan. Rasanya memang sedap walaupun anda pertama kali mencubanya. Kalau nak tahu rahsia resepinya maka anda kena datanglah ke gerai beliau di Foodcourt MMA Santai Corner, Nilai (boleh guna aplikasi Waze).

Bagi anda yang bercadang nak bawa kawan-kawan atau famili datang makan di sini saya cadangkan untuk mencuba menu berikut:

Dan ada satu lagi menu yang menarik juga iaitu kari kepala ikan mayong (lupa nak snap gambar) – itu anda boleh tunggu gambar dan review dari rakan blogger Cik Lily Putih, Mahu Mahu atau Shakiddo yang akan update di blog Denai.my.

Bagi anda yang nak cuba sendiri kelazatan menu di atas, jangan lupa singgah di:

D’LAILA MEE UDANG, MMA SANTAI CORNER
Alamat: Jalan BBN 1/1F, Bandar Baru Nilai, 71800 Nilai, Negeri Sembilan
Telefon: 017-2253337
Facebook: D’Laila Suppower


Masak Spaghetti Carbonara Dengan Cara Yang Tepat, Khairulaming Terima Pujian Chef Terkenal Singapura

Nama Khairulaming tidak lagi perlu diperkenalkan kerana dirinya cukup dikenali dalam kalangan rakyat Malaysia. Sentiasa berkongsi resipi ringkas tapi sedap, Khairulaming berjaya mendapat tempat dalam hati rakyat Malaysia.

Semalam, Khairulaming telah berkongsi video resipi spaghetti carbonara dan pastinya telah menjadi perhatian ramai. Lebih mengujakan, video masakan tersebut mendapat perhatian chef terkemuka Singapura, Ghazalee Ibrahim.

Finally a proper tutorial Carbonara that doesn't use crème or those plastic cheese

I have my respect more now Mr. What's-Up-Guys

One thing if I can add, to have more flavour. Ya'll can cook them beef bacons together with the Butter. https://t.co/QYWZohwUsg

— Ghazalee Ibrahim (@GhazaleeIbr) April 19, 2021

Dalam satu tweet, Ghazalee Ibrahim telah memuji dan kagum dengan resipi yang ditunjukkan Khairulaming kerana hadir dengan cara sebenar memasak spaghetti carbonara. Mana tidaknya, Khairulaming tidak menggunakan susu dan juga keju biasa seperti ramai orang kongsikan dalam video masakan mereka.

Untuk pengetahuan anda, spaghetti carbonara secara tradisional dimasak dengan telur kuning dan tidak ditambah susu seperti banyak resipi yang tular di media sosial. Oleh itu, Ghazalee mengatakan resipi ditunjukkan Khairulaming merupakan tutorial masak yang betul.

Perkongsian Ghazalee mendapat perhatian netizen dan rata-rata netizen turut berbangga dengan Khairulaming kerana namanya kini mendapat perhatian chef dari negara luar.

Ye do. Aku pun selalu jugaj tengok rancangan masakan. This is the real carbonara! Impress gila! https://t.co/Ck3MPl4zSQ

Nak lg creamy masak guna egg yolk je, tp dah pernah try and membazir putih telur tu takleh buat benda lain. Nak buat meringue cookies, malas. Also substitute utk beef streaky tu, can use smoked duck breast. Dapp gilerrr. Potong cube, tumis and boleh campur terus pasta. https://t.co/kw8UpYJB7V

Malah, para netizen turut mengatakan mereka kagum melihat hasil masakan Khairulaming dan ada juga yang berkongsi sering masak seperti yang ditunjukkan oleh Khairulaming. Bagi anda yang belum mencuba, jangan lupa cuba resipi ini.

Sementara itu, kami kongsikan beberapa resipi menarik untuk berbuka puasa nanti. Klik sahaja pautan di bawah ini.

Resipi Mudah Lasagna Guna Roti Gardenia Yang Sedap Buat Penggemar Makanan ‘Western’

Lebih 86K ‘Shares’, Ini Resipi Mee Champa Yang Sedap Dan Mudah Pasti Buat Anda Terliur

Jimat Dan Mudah, Ini Resipi Ayam Ala Kenny Roger Yang Sedap Untuk Anda Cuba


Masalah Anak Muda Untuk Beli Rumah Pertama

Amaran: Jangan baca jika anda berhati tisu!

Tak semua orang bernasib baik. Bukannya hari ni cadang nak beli rumah pertama, bulan depan terus dapat. Lagi-lagi yang tak pernah langsung peduli tentang pengurusan kewangan sebelum ni.

Kalau anda jenis yang memang dah berkepuk-kepuk duit simpanan, CCRIS pun bagus, DSR pun masih banyak buffer, malahan ada pula kemahiran mengurusan kewangan dengan baik, mungkin boleh.

Tapi hakikatnya kebanyakan anak-anak muda pastinya ada akan hadapi masalah-masalah seperti berikut:

Kalau sekarang anda belum ada lagi duit simpanan, berapa lama diperlukan masa untuk anda kumpulkan RM15,000 contohnya. Memang tak ada langsung duit simpanan ni sebab biasanya duit banyak habis melancong, modify kereta, belanja makwe, kan? Okay, andaikan sebulan anda mampu menyimpan RM1250, jadi anda memerlukan 12 bulan untuk mencukupkan RM15,000. Kalau sebulan dapat simpan RM500 sahaja? Kiralah sendiri. Jangan lupa, boleh juga keluarkan duit daripada KWSP Akaun 2 ye.

2. Rekod CCRIS Teruk

Bayaran balik pembiayaan kereta selalu terlambat bayar, pembiayaan peribadi selalu tertunggak sampai dua bulan dan kad kredit pula, outstanding balance lebih 70% daripada had penggunaan. PTPTN lagilah, langsung tak pernah bayar. Dah pandai pinjam, tak reti nak bayar. Jika anda ada masalah tu, sekurang-kurangnya perlukan 12 bulan untuk bersihkan CCRIS anda. Pastikan sepanjang 12 bulan tu, bayaran balik pinjaman anda cantik.

3. Debt Service Ratio (DSR) Burst

Terlampau banyak hutang dengan bank. Pembiayaan peribadi sampai RM50,000, pembiayaan kereta sampai RM80,000, kad kredit lagi berkeping-keping. Padahal gaji kau RM3,000 je. Insaflah. Anggaplah ia kesilapan masa lampau anda. Perbaikinya semula. Mungkin ambil masa 6-12 bulan. Malah, bertahun-tahun pun boleh jadi juga kalau dah teruk sangat.

4. Kurang Ilmu Hartanah

Kalau nak beli rumah pertama dan tiada langsung ilmu dan pengalaman, bolehlah belajar serba sedikit daripada buku, seminar, Facebook dan networking. Kalau anda hebat, insyaAllah cepat catch up. Mungkin ambil masa beberapa bulan. Beli rumah bukan macam beli iPhone tau. Walaupun sekarang dah boleh beli iPhone bayar ansuran, masih tak sama macam beli rumah. Tersilap langkah, rugi beribu-ribu ringgit.

Cukuplah 4 masalah ni yang anda kena hadapi. Kalau nak ikutkan, banyak lagi sebenarnya. Bagitau banyak-banyak nanti, hidup anda jadi tak tenang pula.

Orang kita suka nampak masalah tu besarrrr sangat. Sampai peluang di depan mata jadi terlindung dan langsung dia tak nampak.

Jadi, kalau anda merancang nak beli rumah tahun depan, daripada tahun ni dah kena bersedialah. Jangan bertangguh lagi tau.
Teringin saya nak dengar daripada Follower saya, umur 24 tahun dah ramai yang beli rumah pertama. Saya gembira. Tapi yang paling gembira mestilah anda juga.

Bukannya sibuk mengumpul kad kredit dan kereta mahal sahaja. Kalau gaji RM10,000 lantaklah. Ini gaji baru RM3,000 ye. Hurm. Banyak pula membebel pagi-pagi ni. Haha.

Wahai anak muda, apa lagi masalah yang korang hadapi untuk beli rumah pertama? Mai habaq mai.


10 Salah Lapor Memalukan Oleh Media Barat Tentang Cubaan Rampas Kuasa Di Turki

Di zaman sekarang ini di mana media menyalurkan berbagai berita dari luar negara, bukanlah sesuatu yang mengejutkan jika kita membaca laporan tidak tepat yang disampaikan oleh mereka.

Contoh terkini yang dapat dilihat dengan jelas adalah bagaimana media barat memutar belit laporan mereka sewaktu menyampaikan berita tentang cubaan rampasan kuasa dan menumbangkan Presiden Erdogan oleh sekumpulan tentera Turki baru-baru ini.

The Independent nampaknya bekerja keras untuk kelihatan seperti berat sebelah terhadap Erdogan.

Perkataan ‘Treason’ yang bermaksud perkhianatan diletakkan tanda ‘quote’  agar rampasan kuasa tentera terhadap kerajaan yang memerintah meninggalkan sedikit ruang untuk orang awam merasa ragu-ragu sama ada ia adalah satu jenayah terhadap kerajaan.

The Telegraph sejak dari awal telah mula memuat naik laporan yang menghalalkan tindakan puak tentera dengan melabelkan mereka sebagai ‘guardians of Turkey’s secular constitution‘ yang bermaksud penjaga bagi perlembagaan sekular Turki.

Pasukan tentera ini digambarkan mempunyai niat baik, bukan sebagai pengkhianat kepada pakaian seragam tentera dan negara mereka.

The New York Times memutuskan detik-detik awal cubaan rampasan kuasa sebagai saat yang baik untuk mengelirukan pembaca mereka dan mengingatkan para penyokong Erdogan yang pemimpin mereka adalah pemimpin unik autoritarian.

Sekali lagi, kerajaan Turki yang memerintah telah dilabel sebagai tidak begitu sah dan cubaan melalui laporan media adalah untuk mengurangkan bahang daripada cubaan rampasan kuasa tersebut.

The Times of Malta pula telah memilih untuk pergi lebih jauh dan turut bersama dengan penerbitan lain, memuat naik di tweeter – sumber EU yang tidak dinamakan berkata bahawa rampasan kuasa adalah “mungkin berjaya.”

Tindakan memaparkan berita yang tidak sahih dan kekurangan sumber yang legit telah mencalar integriti kewartawanan dan penerbitan terutama di saat dan masa yang sensitif.

Ia merupakan satu pengkhianatan terhadap tanggungjawab kewartawanan. Ini secara tidak langsung membantu komplot rampasan kuasa dan memberikan gambaran seolah kumpulan tentera yang terlibat telah menang.

Sputnik News dari Rusia tidak menggambarkan mereka bersama kumpulan penentang, tetapi telah memaparkan orang awam yang sanggup menggadai nyawa turun ke jalanan dan berdemonstrasi menentang rampasan tentera sebagai ‘meraikan’ sepertimana yang tercatat di dalam buku propaganda USSR.

Sekali lagi, penerbitan berterusan dan secara konsisten oleh mereka menggambarkan pro-pemberontak dan anti-demokrasi.

The Daily Beast dan banyak lagi penerbitan lain turut memaparkan berita tidak berasas dengan mengatakan Erdogan telah mendapat perlindungan suaka politik bukan daripada satu , tetapi 2 negara Eropah.

Namun diwaktu yang sama mereka juga turut memuat naik di Tweeter – Erdogan telah mendarat di Istanbul meskipun bandar itu bergegar di bom.

Sebagai jurnalist seharusnya mereka tahu, jika Erdogan telah meninggalkan Turki, pastinya tentera yang masih taat kepada presiden ini akan menyerah diri kerana menyangka kerajaan telah tumbang.

Dan disebalik semua salah lapor ini, mereka masih terus menerbitkan berita tidak berasas dan tidak sekali pun memohon maaf serta menyiasat siapakah yang telah memberikan laporan yang tidak tepat kepada mereka dan kenapa boleh berlaku sedemikian.

Slogan Vox adalah ‘Understand The News‘. Mereka sepatutnya membawa slogan ‘understand the news, the way WE want you to understand it.’

Dengan menyediakan senarai seperti di atas, mereka telah memberikan pembaca informasi tidak lengkap.

Malahan mereka turut memasukkan kerja-kerja ‘hack’ yang secara terang-terangan merupakan pandangan berat sebelah. Malah tidak keterlaluan jika dikatakan ini bukanlah kerja kewartawanan, tetapi penyebaran propaganda seperti mana di bawah.

Fox News memang diketahui ramai dengan agenda propaganda mereka. Antara menyediakan laporan bagaimana kerajaan sedia ada berusaha untuk mengawal situasi vs cubaan rampasan kuasa oleh tentera yang akan membawa ketidakstabilan sesebuah negara, mereka selalunya memilih untuk melaporkan yang nombor 2.

Sekurang-kurangnya Fox News taklah cuba berlakon seolah mereka memberikan laporan yang adil.

The Independent (sekali lagi) mengambil satu langkah ke hadapan dengan meletakkan satu artikel membincangkan teori konspirasi bahawa segala-galanya adalah satu penipuan oleh kerajaan di bawah pimpinan Erdogan seperti yang telah dilakukan oleh Nazi sebelum ini.

Rupa-rupanya jika sesuatu berita atau artikel itu adalah anti Erdogan, maka itulah yang akan menjadi bahan terbitan mereka tak kira sama ada ia berita gila, tidak berasas mahupun pandangan xenofobia.

Dan akhirnya bila rampasan kuasa telah gagal, media barat kembali melaporkan berita seperti mana sebelum cubaan rampasan berlaku – Erdogan terlalu autoritarian dan kejam.

Seolah tiada kematian telah berlaku, tiada laporan bahawa kediamannya pernah dikepung oleh kereta kebal, parlimen telah dibom dan berapa ramai anggota polis telah terbunuh di ibu pejabat pemerintah.

Ye, Erdogan bukanlah seorang yang tiada salah dan silap. Sebagai seorang ahli politik pastinya ada kesilapan dan kekurangan yang telah beliau lakukan sebagai pemimpin negara.

Isu-isu bagaimana Erdogan menangani puak pemisah Kurdish, masalah ekonomi, sekatan media – semua ini seharusnya dilaporkan oleh media barat sebagaimana mereka melaporkan isu-isu yang sama di negara di mana media ini berpangkalan.

Nampaknya kata-kata Malcolm X ini memang tepat dan kena dengan apa telah berlaku di atas:

“The media’s the most powerful entity on earth. They have the power to make the innocent guilty and to make the guilty innocent, and that’s power. Because they control the minds of the masses.” – Malcolm X

Oleh itu, sebagai pembaca seharusnya kita berfikir sebelum mempercayai sesuatu berita. Malahan, jika terdapat sumber lain yang boleh dijadikan rujukan alternatif itu adalah lebih baik.

Antara pilihan yang ada, adalah dengan mengikuti upate terkini oleh rakyat Malaysia yang menetap di Turki. Antara yang boleh anda jadikan sumber rujukan adalah Khalid Pattali dan Asyraf Farique yang menetap dan menjalankan perniagaan di Istanbul.

Baca lagi: 20 Dosa Presiden Turki Recep Tayyip Erdogan Yang Dibenci Oleh Musuhnya


7 Lokasi Pelik Tapi Menarik Di Korea Selatan Yang Jarang Dikunjungi Rakyat Malaysia

Korea Selatan mempunyai banyak tempat tarikan pelancongan yang menarik dan berbeza berbanding dengan tempat-tempat lain.

Apatah lagi apabila tempat tarikan itu pernah menjadi latar cerita sesebuah filem atau drama seperti di Yongin MBC Dramia, Gyongbokgung Palace dan Pulau Jeju.

Di sebalik tempat-tempat menarik itu, terdapat tempat yang pelik untuk dikunjungi juga tetapi mungkin kurang dikunjungi pengembara Malaysia kerana isu sensitiviti dan sebagainya.

Maka, kami mahu kongsikan dengan anda tempat-tempat pelik di Korea Selatan yang menjadi tarikan pelancongan. Di antaranya ialah:

Taman tema tandas yang pertama di dunia ini dibuka secara rasmi pada 4 Julai 2012 sebagai satu tarikan baru bagi bandar di luar Seoul iaitu Suwon. Pembukaan taman tema ini didedikasikan buat bekas datuk bandar Suwon, Sim Jae Duck yang dikenali sebagai “Mr. Toilet.”

Keseluruhan taman sesak dengan pelbagai budaya tandas dari seluruh dunia dan juga mempunyai taman arca dengan bentuk mencangkung. Tiada bayaran dikenakan untuk melawat Taman Tema Tandas Suwon ini.

Taman tema ini dibina berhadapan pantai yang cantik kerana satu legenda yang melibatkan seorang anak dara muda yang bakal berkahwin telah lemas di pantai.

Selepas kejadian itu, penduduk kampung telah menyediakan ini semua agar hasil tangkapan ikan di pantai itu tidak terjejas.

Pelbagai patung, arca dan simbolik kegembiraan, semangat sehinggalah seksualiti dibina oleh ahli seni Korea bagi tontonan pelancong dan “hantu” ini terletak di kawasan pedalaman di sebelah selatan bandar Samcheok, Gangwon-do. Disitu juga terdapat teater akuarium terbesar di Korea.

Kebiasaannya kita akan lihat bangunan Joint Security Area di dalam filem atau drama yang melibatkan peperangan atau politik antara Korea Selatan dan Korea Utara.

Joint Security Area ini merupakan sebahagian daripada Korean Demilitarized Zone (DMZ). Walaupun agak leceh untuk melawat tempat ini kerana perlu menandatangani dokumen dan kemungkinan pemeriksaan latar belakang, kira-kira 100,000 pelancong telah melawat tempat ini setiap tahun melalui beberapa syarikat pelancongan.

Ia merupakan tempat di mana kedua-dua pihak Korea dapat bersua muka dan berunding tentang isu-isu berbangkit berkaitan dua negara tersebut.

Ia juga tempat perundingan ketenteraan antara Korea Utara dan United Nations Command. Oleh kerana itu, ia turut digelar sebagai “Truce Village” atau Kampung Gencatan Senjata.

Muzium ini dibuka pada 15 Disember 2010. Lawatan disini akan merangkumi 4 tempat iaitu Trickeye Museum, Ice Museum, Gallery Santorini Seoul dan Greek Mythology Gallery.

Ia mempunyai galeri seni dengan lukisan-lukisan teknik ‘trompe l’oeil’ yang akan mewujudkan ilusi 3 dimensi daripada hasil seni 2 dimensi.

Galeri seni ini akan membangkitkan rasa seronok kepada pelawat kerana mereka berpeluang menjadi sebahagian daripada hasil seni disitu. Trickeye Museum ini turut ada di Jeju dan Busan.

Syarat pertama untuk pelawat masuk ke taman ini mestilah berumur 20 tahun ke atas kerana ia amat tidak sesuai untuk budak bawah umur kerana ia sebuah taman tema berasaskan seksualiti dan erotisme.

Ia dibuka sejak November 2004 di Pulau Jeju dan merupakan tempat pelik yang pertama sedemikian rupa di Korea pada waktu itu.

Tempat ini turut dikenali sebagai pusat pendidikan seks dan sesuai dikunjungi oleh mereka yang baru berkahwin.

Selain mempunyai lebih 140 bentuk ukiran, Love Land ini juga mempunyai restoran, kafe, kedai seni dan pelbagai aktiviti juga disediakan buat pelawat.

Muzium ini asalnya sebuah penjara yang dibina pada 1907 dan mula digunakan sebagai penjara pada 21 Oktober 1908.

Ia dibuka sebagai sebuah muzium bagi memperingati jasa patriot Korea semasa menentang Jepun dan sejarah Penjara Seodaemun ini berakhir pada tahun 1987 setelah digunakan oleh beberapa pemerintah Korea.

Di sini pelawat akan menjumpai 7 sel penjara, dewan pameran sejarah, bilik hukuman, bilik seksaan, penjara bawah tanah, menara pemerhati dan lain-lain lagi.

Ini tarikan terbaru pelancongan di Korea Selatan. Ia baru saja dirasmikan pada 16 September 2015 di bandar yang terkenal dengan kesenian dan kebudayaan Korea Selatan iaitu di Changwon.

Sang Sang Gil bermaksud Jalan Imaginasi di dalam bahasa Korea.

Nama-nama artis terkenal di Korea Selatan telah dipahatkan di jalan ini dan ia sebenarnya diinspirasikan daripada Walk of Fame di Hollywood, USA.

Dan tahukah anda sebenarnya anda boleh ke Korea dan berpeluang memahat nama anda di Jalan Imaginasi ini dengan percuma? Ya, PERCUMA!

Satu program “Write Your Name in Korea” telah dilancarkan baru-baru ini di mana ia membuka peluang kepada peminat-peminat budaya Korea untuk memahatkan nama mereka di Sang Sang Gil.

Program ini dibuka kepada 23,000 orang daripada seluruh dunia yang mana nama mereka akan turut dipahat di sini.

Program ini berlangsung sehingga 30 September 2015 dan anda masih berpeluang untuk menyertainya dengan melayari laman web Imagine Your Korea atau taip www.imagineyourkorea.com/write-your-name di pelayar internet anda.

Kemudian Klik “Submit Your Name” >> Masukkan nama anda >> Kongsikan di media sosial

Selain daripada itu anda juga berpeluang memenangi percutian percuma ke Korea dan melawat tapak nama anda yang dipahat di Sang Sang Gil, Changwon, Korea Selatan.

Sebenarnya Sang Sang Gil sangat dekat dengan Changdong Art Village yang terkenal di kalangan artis itu. Jadi bolehlah anda melawat 2 lokasi sekaligus!

Rebutlah peluang ini untuk menjadi antara mereka yang pelik di Korea. Pelik (baca: unik) kerana nama anda terpahat di atas jalan Sang Sang Gil, Korea Selatan. Ia sesuatu yang istimewa, bukan?

Jom ke www.imagineyourkorea.com/write-your-name sekarang dan rebutlah peluang untuk menjadi seorang yang unik!

Atau boleh juga layari Facebook Page Imagine Your Korea dan Instagram Imagine Your Korea untuk turut memeriahkan program ini.

LIKE dan FOLLOW Vocket di Facebook serta Instagram


Ini Masalah Besar Yang IKEA China Hadapi Setiap Hari

Siapa yang pernah ke IKEA pasti kagum dengan perabot mereka yang sangat ringkas tetapi masih memukau. Pihak IKEA juga menyediakan banyak perabot display bagi sesiapa yang mahu mencuba sebelum membuat pilihan untuk membeli.

Tetapi lain pula yang berlaku di China. Pelanggan IKEA di sana kini lebih cenderung untuk mencuba perabot-perabot mereka dalam masa yang sangat lama. Mereka mengambil peluang untuk ‘mencuba’ perabot display yang disediakan dengan sepenuh hati.

Kami tidak pasti adakah mereka terlampau menyukai perabot di gedung IKEA ataupun memang tujuan asal mereka ke situ adalah untuk tidur di sana semata-mata. Yang pastinya perkara ini memberikan satu masalah serius buat pihak pengurusan IKEA dan para pekerja mereka.

Pekerja-pekerja IKEA di China terpaksa melakukan tugasan tambahan iaitu memantau dan mengejutkan pelanggan yang tidur di perabot mereka. Mereka juga mendakwa selepas seorang pelanggan dihalau, akan ada orang lain yang datang dan tidur di tempat yang sama dan ianya berulang beberapa kali setiap hari. Anda boleh lihat betapa seriusnya masalah ini melalui foto-foto dibawah:

Diharapkan pelanggan IKEA di Malaysia tidaklah seteruk ini. Kami nasihatkan jika anda merasa terlalu letih dan penat, elok ditangguhkan saja niat untuk membeli-belah supaya anda tidak dihalau kerana tidur atas perabot display IKEA. Heh